title: Maksim Kitsyn

text: Kitsyn on Metallurg Novokuznetskin kasvatti. Hän pelasi jo 16-vuotiaana KHL:ssä kaudella 2008–2009 ja teki 31 runkosarjaottelussa tehot 5+2=7. Kitsyn palkittiin liigan syyskuun 2008 kuukauden tulokkaana. Toisella kaudellaan 2009–2010 hän teki KHL:ssä 21 runkosarjaottelussa tehot 1+1=2. Kitsyn pelasi ison osan kaudestaan Kuznetskije Medvedissa, Venäjän nuorten sarja MHL:ssä. Hän voitti koko sarjan pudotuspelien piste-, maali- ja syöttöpörssin tehoilla 9+12=21. Medvedi eteni MHL:n finaaleihin, mutta Harlamov Cupin vei kuitenkin Stalnyje Lisy Magnitogorsk otteluvoitoin 3–1.


title: Maksim Kitsyn

text: Los Angeles Kings varasi Kitsynin kuudennella kierroksella 158. pelaajana . Samana kesänä myös OHL-joukkue Mississauga St. Michael's Majors varasi hänet 17. pelaajana . Kauden 2010–2011 Kitsyn aloitti Metallurg Novokuznetskissa, jossa hän teki 18 ottelussa tehot 3+4=7. Kitsyn siirtyi alle 20-vuotiaiden MM-kilpailujen jälkeen loppukaudeksi St. Michael's Majorsiin, OHL:ään. Hän osallistui Majorsin kanssa myös Memorial Cupiin, jota joukkue isännöi. Kitsyn jakoi turnauksessa Majorsin sisäisen tehotilaston voiton neljän muun pelaajan kanssa lukemalla +3. Kaudella 2011–2012 hän pelasi taas Novokuznetskissa, jossa Kitsyn pelasi loukkaantumisten takia varsin repaleisen kauden tehden 32 runkosarjaottelussa tehot 1+2=3. Hän haki kauden aikana vauhtia myös VHL-seura Jermak Angarskista ja MHL:n Kuznetskije Medvedistä.


title: Maksim Kitsyn

text: Kaudeksi 2012–2013 Kitsyn siirtyi Torpedo Nižni Novgorodiin. Hän pelasi rikkonaisen kauden aikana joukkueessa kuitenkin vain kahdeksan runkosarja- ja yhden Nadežda Cupin ottelun ilman tehopisteitä ja vietti suurimman osan kaudestaan VHL-joukkue HK Sarovissa. Kitsyn jakoi kevään 2013 pudotuspeleissä joukkueen sisäisen tehotilaston voiton Daniil Stalnovin kanssa lukemalla +3.


title: Maksim Kitsyn

text: Heinäkuussa 2013 Kitsyn teki kolmivuotisen tulokassopimuksen Los Angeles Kingsin kanssa. Hän aloitti kauden 2013–2014 AHL-joukkue Manchester Monarchsin vahvuudessa. Kitsyn pelasi siellä 20 ottelua tehopistein 3+1=4, kunnes hän siirtyi tammikuussa 2014 ECHL-joukkue Ontario Reignin vahvuuteen. Kitsyn vietti siellä loppukauden. Syksyn 2014 harjoitusleirin päätteeksi Kings lähetti hänet taas ensin Monarchsiin, mutta aivan kauden 2014–2015 kynnyksellä Kitsyn siirtyi edelleen Reignin vahvuuteen. Hän pelasi joukkueessa lähes koko kauden ja oli Reignin kolmanneksi paras maalintekijä 26 osumallaan. Otteluita Monarchsissa kertyi seitsemän.


title: Maksim Kitsyn

text: Kaudella 2015–2016 Kingsin farmijoukkueiden paikat vaihtuivat, kun Ontario Reign nostettiin AHL:ään ja Manchester Monarchs siirtyi pelaamaan ECHL:ään. Kitsyn aloitti kautensa Monarchsissa, josta hänet nostetiin seuraavan kerran AHL:ään vasta helmikuussa 2016.


title: Maksim Kitsyn

text: Kitsyn pelasi alle 20-vuotiaiden MM-kilpailuissa vuosina 2010 ja 2011, joista jälkimmäinen turnaus päättyi maailmanmestaruuteen. Kitsyn oli viidellä osumallaan Venäjän paras maalintekijä.


title: Maksim Kitsyn

text: Kitsyn pelasi myös alle 18-vuotiaiden MM-kilpailuissa vuonna 2009, jolloin hän voitti hopeaa. Kitsyn pelasi myös alle 18-vuotiaiden Ivan Hlinkan muistoturnauksessa vuonna 2008, jolloin hän voitti hopeaa. Kitsyn pelasi myös World U-17 Hockey Challengessa vuonna 2008 sekä samana vuonna alle 19-vuotiaiden World Junior A Challengessa.


title: Maksim Kitsyn

text: Kitsynin isoveli Kirill pelaa Venäjän kolmanneksi korkeimmalla sarjatasolla RHL-liigan HK Tambovissa ja hän edusti juniorimaajoukkueissa Kazakstania. Veljesten isä Aleksei Kitsyn pelasi omalla urallaan puolustajana pääsarjatasolla Dinamo Moskovassa ja Metallurg Novokutznetskissa.


title: Davis Cup 2011

text: Davis Cup 2011 oli 100:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Serbia.


title: Davis Cup 2011

text: Turnauksen voitti Espanja, joka päihitti loppuottelussa Argentiinan.


title: Ağdam

text: Ağdam () on kaupunki Azerbaidžanissa. Se sijaitsee Karabahvuorten juurella 362 kilometriä Bakusta länteen. Kaupunki on virallisesti Ağdamin piirin keskus. Vuodesta 1993 lähtien se on ollut armenialaisten miehittämä.


title: Ağdam

text:
Ağdam on perustettu 1700-luvun puolessavälissä. Vuonna 1828 siitä tuli kaupunki. Neuvostoaikana siellä oli rautatieasema, elintarvike- ja metalliteollisuutta, keskiasteen oppilaitoksia ja teatteri. Asukkaita oli vuoden 1989 väestönlaskennan mukaan 28 000 henkeä.
Armenialaiset valtasivat Ağdamin Vuoristo-Karabahin sodan aikana heinäkuussa 1993. Väestön paettua kaupunki ryöstettiin ja tuhottiin järjestelmällisesti. Sen harvoja säilyneitä rakennuksia on vuosina 1868–1870 rakennettu moskeija.


title: Ağdam

text: Nykyään Ağdam on lähes asumaton rauniokaupunki, joka kuuluu kansainvälisesti tunnustamattoman Vuoristo-Karabahin tasavallan luomaan puskurivyöhykkeeseen. Marraskuussa 2010 tasavallan hallitus nimesi Ağdamin "Aknaksi" ja liitti sen osaksi Askeranin kaupunkia. Vuonna 2010 siellä oli noin 360 asukasta.


title: Baijerin kieli

text: Baijerin kieli ("Boarisch") on indoeurooppalaisen kielikunnan germaanisen kieliryhmän länsigermaaniseen haaraan kuuluva kieli. Sitä puhutaan laajasti Baijerin ja Itävallan alueella, ja se on lähellä saksaa.


title: Taru Nyman

text: Taru Nyman (s. 1968) on suomalainen laulaja. Hän on alkuperäiseltä koulutukseltaan luokanopettaja ja on valmistunut Jyväskylän yliopistosta vuonna 1993. Nyman on tullut tunnetuksi säveltäjä Kaj Chydeniuksen laulujen esittäjänä. He ovat yhdessä tehneet äänilevyt "Tyttö ja tanssiva karhu", "Vaikka kaikki näkisivät lävitseni" sekä "Vain hiljaisella on korvat kuulla".


title: Taru Nyman

text: Taru Nyman laulaa myös muutamilla muilla Kaj Chydeniuksen äänilevyillä ja säveltäjä itse pitää Nymania tärkeänä tulkitsijanaan. Nyman ja Chydenius ovat konsertoineet yhdessä syksystä 2000 lukien. Nyman oli keskeisessä osassa Kaj Chydeniuksen 70-vuotiskonserteissa Finlandia-talossa 15. ja 16. marraskuuta 2009 sekä 75-vuotiskonsertissa Finlandia-talossa 12. lokakuuta 2014 . Chydenius mainitsee Nymanin useaan otteeseen kirjassaan "Muistin juuri" (Otava 2009).


title: Kuu on julma

text: Kuu on julma () on Robert A. Heinleinin vuonna 1966 ilmestynyt tieteisromaani. Teoksen on suomentanut Kirjayhtymälle vuonna 1987 Matti Kannosto.


title: Kuu on julma

text: Toni Jerrman arvioi "Tähtivaeltaja"-lehdessä 1987 teoksen olevan helppo ja kelpo lukuromaani, Heinleinin kirjaksi kiintoisa.


title: Kuu on julma

text: Kirja on voittanut Hugo-palkinnon vuonna 1967.


title: Kuu on julma

text: Kirja on voittanut Prometheus Hall of Fame-palkinnon vuonna 1983.


title: Alppivesilisko

text: Alppivesilisko ("Triturus alpestris") on Keski-Euroopassa yleisenä elävä pyrstösammakkolaji. Siitä on aiemmin käytetty myös nimeä vuoristolisko.


title: Alppivesilisko

text: Alppivesilisko kasvaa 6-12 cm pitkäksi. Se on päältä musta tai ruskea, joskus hieman sinertävä ja alapuolelta oranssi. Vatsapuolella ei ole tummia täpliä tai muitakaan kuvioita, toisin kuin monilla sen sukulaislajeilla. Hännässä on kirkkaansinisiä kuvioita. Paritteluaikana koiraiden väritys voimistuu entisestään ja selkään kasvaa matala harjas.


title: Alppivesilisko

text: Alppivesilisko elää enimmäkseen maalla, mutta joillakin kannoilla on ulkoiset kidukset, jolloin ne elävät koko elämänsä vedessä. Nimestään huolimatta lajia esiintyy myös alavilla seuduilla ja elää itse asiassa vuoristoissa vain levinneisyysalueensa eteläosissa. Lajin levinneisyys ulottuu pohjoisessa Tanskan eteläosiin ja etelässä Italiaan ja Kreikkaan. Alppivesiliskoa on istutettu luontaisen elinalueensa ulkopuolelle Keski-Espanjaan ja Isoon-Britanniaan. Lajia on 2000-luvulla tavattu myös Suomessa Turun seudulla.


title: Alppivesilisko

text: Naaras munii munansa keväällä tai kesällä veteen ja käärii ne lehteen.


title: Kōhei Shimizu

text: Kōhei Shimizu (; s. 25. tammikuuta 1989) on japanilainen hiihtäjä.


title: Kōhei Shimizu

text: Shimizu on kilpaillut maailmancupissa vuodesta 2010 lähtien. Hänen paras henkilökohtainen sijoituksensa on 37. sija Drammenin 15 kilometrin kilpailusta 2011.


title: Kōhei Shimizu

text: Shimizu oli Aasian kisoissa 2011 neljäs sekä sprintissä että 10 kilometrillä ja oli mukana maansa hopeaa voittaneessa viestijoukkueessa. Hän osallistui samana vuonna MM-kisoihin, joissa hän sijoittui 15 kilometrillä 28:nneksi, parisprintissä viidenneksitoista ja hiihti Japanin kuudentena olleessa viestijoukkueessa.


title: Keishin Yoshida

text: Keishin Yoshida (; s. 12. tammikuuta 1987 Otoineppu) on japanilainen hiihtäjä.


title: Keishin Yoshida

text: Yoshida on kilpaillut maailmancupissa vuodesta 2006 lähtien. Kymmenen parhaan joukkoon hän sijoittui ensimmäisen kerran oltuaan kymmenes Ulricahamnin 15 kilometrin vapaan hiihtotavan kilpailussa tammikuussa 2017. Parhaimmillaan hän on sijoittunut kuudenneksi Pyeongchangin yhdistelmäkilpailussa helmikuussa 2017.


title: Keishin Yoshida

text: Yoshida saavutti nuorten MM-kilpailuissa hopeaa 10 kilometrin vapaan hiihtotavan kilpailussa 2005. Universiadeissa hän sai viestihopeaa 2009. Hän voitti Aasian kisoissa 2011 neljä mitalia, joista kaksi oli kultaisia, yksi hopeinen ja yksi pronssinen. Hän kilpaili samana vuonna MM-kisoissa, joissa hän oli 30 kilometrillä 42:s, 15 kilometrin matkalla 12:s, 50 kilometrillä 36:s ja hiihti maansa kuudenneksi sijoittuneessa viestijoukkueessa. Val di Fiemmen MM-kilpailuissa 2013 hän oli yhdistelmäkilpailussa 22:s, 50 kilometrillä 12:s ja viestissä kahdeksas. Sotšin olympialaisissa 2014 hän oli viestissä kuudestoista. Falunin MM-kilpailuissa 2015 hän sijoittui 50 kilometrillä 17:nneksi, yhdistelmäkilpailussa 20:nneksi ja viestissä 12:nneksi. Lahden MM-kilpailuissa 2017 hän oli yhdistelmäkilpailussa kahdestoista ja 50 kilometrillä 20:s. Pyeongchangin olympialaisissa 2018 hän sijoittui 15 kilometrillä 13:nneksi, yhdistelmäkilpailussa 25:nneksi ja 50 kilometrillä 23:nneksi.


title: Musiikkiuutisia

text: Musiikkiuutisia () on Jonathan Lethemin vuonna 1994 ilmestynyt romaani. Teoksen on suomentanut Ville Keynäs.


title: Musiikkiuutisia

text: Teos on voittanut Locus-palkinnon.


title: Vihreä piste

text: Vihreä piste () on melko laajalti Euroopassa käytetty ympäristömerkki, joka kuvaa tuotteen pakkaajan kuuluvan maansa hyötykäyttöjärjestelmään. Suomessa PYR-merkki on korvannut Vihreä piste -merkin.


title: Vihreä piste

text: Vihreä piste oli alun perin saksalaisen Duales System Deutschland GmbH:n (DSD) merkki, joka esiteltiin vuonna 1991 Saksan lainsäädäntöuudistuksen yhteydessä.


title: Elektrofotografia

text:
Elektrofotografia eli xerografia on kuivaa väriä eli tooneria käyttävä valokopiointitekniikka.
Sen perusperiaatteen keksi amerikkalainen fyysikko Chester Carlson 1938 unkarilaisen fyysikon Pál Selényin julkaisujen pohjalta. Menetelmälle myönnettiin patentti vuonna 1942.
Tämä tekniikka otettiin käyttöön 1960-luvulla kopiokoneissa ja myöhemmin lasertulostimissa.


title: Elektrofotografia

text: Elektrofotografiassa kuvarumpu varataan sähköisesti, jonka jälkeen kohdat kuvarummulla johon väriä ei haluta, valotetaan laserilla, joka poistaa sähkövarauksen näiltä alueilta. Kun rumpuun on muodostettu varauskuvio, siirretään väritooneri rummulle, joka kiinnittyy varauskuvion mukaisesti muodostaen kuvan rummulle. Kuva siirretään paperille paineen ja elektrostaattisen varauksen yhdistelmällä. Tavallisessa väridigipainokoneessa paperi kulkee neljän (CMYK) kuvarummun kautta muodostaen nelivärikuvan. Seuraavaksi paperi kuljetetaan kiinnitysyksikköön joka kiinnittää toonerin paperiin suurella lämmöllä.


title: Elektrofotografia

text: Digipainokoneiden tekniikka on perusteiltaan täysin sama kun kopiokoneissa ja laser-tulostimissa.


title: Elektrofotografia

text: Tuotantokäyttöön tarkoitetuissa digipainokoneissa on kuitenkin useita etuja ammattimaista painatusta ajatellen. Digipainokoneissa on mm. suurien värimäärien mahdollistava toonerin siirtotekniikkaa ja painoaiheen kohdistus paperille on huomattavasti parempi, jotta painotuote saadaan jälkikäsiteltyä ammattimaisesti. Lisäksi digipainokoneissa on värinhallintaan ja kuvamuodostukseen tarvittavat laitteet ja ohjelmistot. Digipainolla voidaan siis tuottaa värihallittuja laadukkaita painotuotteita. Useissa digipainokoneisa on lisäksi integroituja jälkikäsittelylaitteita joilla voidaan tuottaa esimerkiksi valmiiksi vihkonidottuja painotuotteita.


title: Shadow Cities

text: Shadow Cities on suomalaisen Grey Arean Applen mobiililaitteille kehittämä GPS-paikannukseen perustuva videopeli, jossa kaksi pelaajaryhmää taistelee fantasiamaailmassa keskenään. Peli julkaistiin Suomessa vuonna 2010. Vuonna 2011 Grey Area sai 1,9 miljoonan euron rahoituksen pelin kansainväliseen julkaisuun Vuonna 2013 Grey Area sulki pelin palvelimet ja poisti pelin Applen sovelluskaupasta.


title: Shadow Cities

text: Pelimaailma on openstreetmapin kartan pohjalta luotu virtuaailimaailma jossa pelaaja metsästää henkiä ja tasojen kertyessä oppii uusia loitsuja. Pelin loitsinta tapahtui piirtämällä riimuja sormella iPhonen ruudulle. Pelin edetessä pelaaja voi liittyä jompaan pelissä olevista keskenään taistelevistä ryhmittymistä.


title: Shadow Cities

text: Peliä on pidetty samankaltaisena kuin myöhemmin ilmestyneessä Ingressiä jossa myös kaksi eri ryhmittymää taistelee keskenään paikkatietoisessa vaihtoehtotodellisuudessa. Pelien eroina kuitenkin mm. se, että Ingressissä on aina pakko liikkua portaalien luoksi joiden kimppuun hyökätään. Shadow Citiessissä puolestaan rakennettiin portaaleja joiden avulla pystyttiin teleporttaamaan ympäri virtuaalimaailmaa ja taistelut käytiin portaalian sijaan pelaajien välillä.


title: Shinee

text: Shinee (, tyyliteltynä SHINee) on eteläkorealainen poikayhtye. Yhtyeen muodosti levy-yhtiö SM Entertainment vuonna 2008, ja se esittää lähinnä popia ja R&B:tä. Yhtyeen jäsenet ovat Onew, Key, Minho ja Taemin. Yhtyeen päävokalisti Jonghyun menehtyi häkämyrkytykseen 18. joulukuuta 2017.


title: Shinee

text:
SHINnee on julkaissut neljä albumia, kolme mini-albumia ja useita singlejä. Yhtye on myös voittanut monia palkintoja, pitänyt konserttikiertueita Etelä-Koreassa ja Japanissa sekä esiintynyt omissa televisio-ohjelmissaan.
Yhtyeen ensimmäinen minialbumin "Replay" julkaisi 25. toukokuuta 2008 "SM Entertainment" -levy-yhtiö. Levy sijoittui Korean musiikkilistoilla ilmestymisviikollaan sijalle 10 ja oli korkeimmillaan sijalla 8. Levyä myytiin 17 957 kappaletta vuoden 2008 ensimmäisellä puoliskolla.


title: Shinee

text: Shinee voitti ensimmäisen palkintonsa, Rookie of the Month -palkinnon, Cyworld Digital Music Awardsissa 22. kesäkuuta 2008. Bändi osallistui samana vuonna ensimmäistä kertaa "SMTown Live ’08" -konserttiin, joka järjestettiin Soulin Seoul Olympic Stadiumilla. Shinee voitti myös Hot New Star -palkinnon MNet 20's Choice Awardsissa 23. elokuuta 2008.


title: Shinee

text: Bändi julkaisi ensimmäisen kokopitkän levynsä "The SHINee Worldin" 28. elokuuta 2008. Levy debytoi Korean listalla sijalla 3, ja sitä myytiin 30 000 kappaletta. Ensimmäinen single levyltä oli kappale "Sanso Gateun Neo (Love Like Oxygen)". Shinee voitti kappaleesta Mutizen-palkinnon SBS-kanavan Inkigayo-musiikkiohjelmassa.


title: Shinee

text: Levystä julkaistiin repackage-versio "A.Mi.Go" 30. lokakuuta 2008. Levy sisältää kolme uutta kappaletta: "Forever or Never", "A.Mi.Go" ja remix-versio kappaleesta "Love Should Go On". Shinee voitti Best New Male Group -palkinnon 15. marraskuuta 2008 Mnet Asian Music Awards –gaalassa ja voitti samana vuonna debytoineet bändit U-Kissin, 2PM:n ja 2AM:n. He voittivat myös YEPP Newcomer Album -palkinnon 23rd Annual Golden Disk Awards -gaalassa.


title: Shinee

text: SM Entertainment ilmoitti Shineen julkaisevan toisen minialbuminsa nimeltä "Romeo" 21. toukokuuta 2009. Ensimmäinen single "Juliette" julkaistiin 18. toukokuuta 2009. Levyn julkaisu siirrettiin kuitenkin toukokuun 25. päivään sillä Onew oli loukannut hampaansa juuri ennen comebackiä. Shineen comeback-esiintyminen oli näin ollen 5. kesäkuuta 2009 KBS-kanavan Music Bank –ohjelmassa, jossa heidät myös palkittiin singlen ykkössijasta.


title: Shinee

text: Bändi julkaisi kolmannen minialbuminsa nimeltä "2009, Year of Us", 19. lokakuuta 2009. Ensimmäinen single "Ring Ding Dong" julkaistiin digitaalisesti 14. lokakuuta, ja bändin comeback-esiintyminen pidettiin KBS:n Music Bank -ohjelmassa 16. lokakuuta. Joulukuussa 2009 Shinee voitti Popularity-palkinnon 24th Golden Disk Awards –gaalassa. Bändi voitti myös BonSang-palkinnon 19th Seoul Music Awards -gaalassa helmikuussa 2010.


title: Shinee

text: SM Entertainment julkaisi yhtyeen seuraavan musiikkivideon teaserin 14. heinäkuuta 2010. Shineen comeback-esiintymisen oli tarkoitus olla KBS Music Bank -ohjelmassa 16. heinäkuuta, mutta koska Minho oli loukannut nilkkansa Dream Team -sarjan kuvauksissa vain vähän aiemmin, comeback siirrettiin 23. päivään.


title: Shinee

text: Shineen toinen kokopitkä levy "Lucifer" julkaistiin 19. heinäkuuta 2010. Samana päivänä julkaistiin myös ensimmäinen single "Lucifer". Muutamien tuntien kuluessa julkaisusta levy oli noussut useiden korealaisten levy- ja latauslistojen kärkeen.


title: Shinee

text: Bändin comeback-esiintyminen oli 23. heinäkuuta 2010 KBS:n Music Bank –ohjelmassa. Levystä julkaistiin 4. lokakuuta 2010 repackage-versio nimeltä Hello, joka sisälsi kolme uutta kappaletta.


title: Shinee

text: Uuden levyn promotoimisen ohella Shinee osallistui myös "SMTown Live '10 World Tour" -kiertueelle, joka vei bändin mm. Los Angelesiin ja Shanghaihin.


title: Shinee

text: Shineen ensimmäinen oma kiertue "Shinee World" lähti liikkeelle Yoyogi National Gymnasiumista Tokiosta, jossa oli yleisöä 24 000 henkeä. Yhtye ilmoitti myös julkaisevansa ensimmäisen japaninkielisen levynsä vuonna 2011 EMI Music Japan -levymerkin alaisuudessa.


title: Shinee

text: Shinee ilmoitti Soulin "Shinee World" –kiertueen yhteydessä pidetyssä lehdistötilaisuudessa debytoivansa Japanissa maaliskuussa 2011. Kiertue jatkui ensin kuitenkin Taipeihin, Nanjingiin, Singaporeen, Nagoyaan ja Osakaan. Bändi osallistui myös "SMTown Live '10 World Tour" –maailmankiertueelle, johon kuului kaksi konserttia Pariisissa, kolme konserttia Tokiossa sekä yksi konsertti New Yorkissa.


title: Shinee

text: EMI Music Japan julkisti 16. toukokuuta 2011 teaserin yhtyeen ensimmäisestä singlestä, joka oli japaninkielinen remake-versio yhtyeen kappaleesta "Replay". Single julkaistiin Japanissa 22. kesäkuuta 2011 ja sitä myytiin yli 91 000 kappaletta ensimmäisen viikon aikana. Myynti ylitti myöhemmin myös kultalevyyn oikeuttavan 100 000 kappaleen rajan.


title: Shinee

text: Elokuun 8. päivä EMI Music Japan julkaisi yhtyeen toisen japaninkielisen singlen "Julietten" musiikkivideon YouTube-kanavallaan. Single julkaistiin Japanissa 28. elokuuta 2011. Yhtyeen kolmas japaninkielinen remake oli "Lucifer", joka julkaistiin 12. lokakuuta 2011. Samalla Shinee on 44 vuoteen ensimmäinen ulkomainen artisti, jonka kolme peräkkäistä singleä ("Replay", "Juliette", "Lucifer") ovat nousseet Oriconin top 3 -listalle.


title: Shinee

text: EMI Music Japan ilmoitti 17. lokakuuta 2011 Shineen julkaisevan marraskuussa ensimmäisen japaninkielisen studioalbuminsa nimeltä "The First". Levy julkaistiin 7. joulukuuta 2011. The First sisältää viisi täysin uutta kappaletta sekä seitsemän japaninkielistä versiota yhtyeen aiemmin julkaistuista kappaleista.


title: Shinee

text: Shinee voitti joulukuussa 2011 myös Tower Records Japanin "Artist of the Year" -palkinnon k-poppiin keskittyneessä "K-Pop Lovers! Awards 2011" –äänestyksessä.


title: Shinee

text: Shinee teki comebackin Koreassa neljännellä minialbumillaan "Sherlockilla". Levy julkaistiin digitaalisesti 19. maaliskuuta 2012 ja levykaupoissa 21. maaliskuuta.


title: Shinee

text: Shineestä tuli SM Entertainment -levy-yhtiön osakkeenomistajia 26. maaliskuuta. Jokainen jäsen sai 340 osaketta, joiden arvo henkilöä kohden on noin 13 600 dollaria.


title: Shinee

text: Sherlock-single julkaistiin myös Japanissa 16. toukokuuta. Yhtye lähti samoihin aikoihin 20 konsertin pituiselle Japanin-kiertueelle. Kiertue on tähän mennessä menestyksekkäin k-pop -yhtyeen ensimmäinen kiertue Japanissa, ja sen näki 200 000 konserttikävijää.


title: Shinee

text: Shinee julkaisi uuden japaninkielisen kappaleen "Dazzling Girlin" 10. lokakuuta 2012. Singleä ostettiin 97 111 kappaletta ensimmäisellä viikolla.


title: Shinee

text: Yhtye jatkoi japaninkielisiä julkaisujaan joulukuun 12. päivä singlellä "1000-nen, Zutto Soba ni Ite...". Samaan aikaan julkaistiin myös Japanissa kuvattu "Shinee World 2012" -konsertti-dvd.


title: Shinee

text: Shinee voitti 30. marraskuuta pidetyssä "2012 Mnet Asian Music Awards" -gaalassa parhaan tanssiesityksen palkinnon "Best Dance Performance - Male Group" musiikkivideostaan "Sherlock (Clue + Note)".


title: Shinee

text: Shinee voitti "The 27th Golden Disk Awardsissa" Kuala Lumpurissa "Popularity"-palkinnon kolmatta kertaa vuosien 2009 ja 2010 jälkeen. Bändi voitti myös toisen "BonSang"-palkintonsa Sherlock-singlestään.


title: Shinee

text: Helmikuun 1. päivä ilmoitettiin, että Shinee julkaisisi maaliskuussa uuden japaninkielisen singlen nimeltä "Fire". MBC -tv-kanava kertoi helmikuussa, että Shinee esiintyy 10. helmikuuta alkavassa omassa ohjelmassaan nimeltä "Shinee’s Wonderful Day", jossa yhtyeen jäsenet matkustelevat eri maissa. Onew matkusti kuvauksia varten Thaimaahan, Jonghyun Japaniin, Key ja Minho Iso-Britanniaan ja Taemin Sveitsiin.


title: Shinee

text: SM Entertainment ilmoitti helmikuussa Shineen julkaisevan kolmannen levynsä Koreassa helmikuun 19. päivä. Levyn nimikkosingle oli "Dream Girl". Levy julkaistaisiin kahdessa erässä. Ensimmäinen osa oli nimeltään "Chapter 1. Dream Girl – The Misconceptions of You". Toinen osa on nimeltään "Chapter 2. Dream Girl – The Misconceptions of Me" ja se julkaistiin 29.huhtikuuta 2013. Albumeista julkaistiin myös kolmas osa, joka sisälti kahden aikaisempien levyjen kaikki kappaleet, sekä lisäksi kaksi uutta kappaletta, "Selene 6.23" ja "Better Off." Jonghyun kirjoitti molempien kappaleiden sanoitukset.


title: Nokipöllö

text: Nokipöllö ("Tyto tenebricosa") on tornipöllöjen heimoon kuuluva lintu. Se on keskikokoinen tai suuri lintu, joka elää Kaakkois-Australiassa ja Uuden-Guinean vuoristometsissä ja on nähty myös Bassinsalmessa Flindersinsaarella.


title: Nokipöllö

text: Ne ovat yölintuja ja piileksivät ontoissa puunrungoissa, luolissa ja suurissa tiheälehtisissä puissa. Niiden kutsuääni on vihlova huuto, joka voi kestää kaksikin sekuntia.


title: Nokipöllö

text: Nokipöllöjen päässä on pieniä valkoisia pilkkuja ja siivissä siellä täällä valkoisia pilkkuja. Naaraat ovat vaaleampia kuin koiraat. Naaraiden pituus on 37–43 cm ja ne painavat 750–1 000 g. Koiras on pienempi. Sen pituus on 37–43 cm ja se painaa 500–700 g. Siiven pituus on 30–40 cm. Silmät ovat suuret ja tummat, naama suuri ja pyöreä. Naama on tummanharmaa tai noenmusta, ja siinä on paksut mustat reunat. Nokipöllön yläosa on musta tai tummanharmaa, sen alaosa on vaalemapi. Pyrstö on lyhyt ja jaloissa on höyhenten peittämät suuret mustat kynnet.


title: Music (Carole Kingin albumi)

text: Music on yhdysvaltalaisen laulaja-lauluntekijä Carole Kingin kolmas studioalbumi, ja se on ilmestynyt vuonna 1971. Levyn on tuottanut Lou Adler A&M Recordsin kustantamana. Levymerkki on ODE.


title: Music (Carole Kingin albumi)

text: Äänittäjänä on toiminut Hank Cicalo apunaan Norm Kinney.


title: Music (Carole Kingin albumi)

text: Levykannen on suunnitellut Chuck Beeson ohjaajanaan Roland Young. Valokuvan on ottanut Jim McCrary.


title: Music (Carole Kingin albumi)

text: Musiikkikasetteja on valmistanut ja jaellut Precision Tapes Ltd., jonka osoite on ollut A.T.V. House, Great Cumberland Place, London W.1.


title: Music (Carole Kingin albumi)

text: Sivu 1Sivu 2Kappaleiden julkaisijat ovat Screen Gems / Columbia Music.sekä puhallinsektio: puupuhaltimet (B2), huilukvartetti (A5), saksofonit (B3), puupuhallinkuoro (A4)


title: Nightingale (Carole Kingin kappale)

text: Nightingale on yhdysvaltalaisen laulaja-lauluntekijä Carole Kingin singlejulkaisu vuodelta 1974. Sen on tuottanut Lou Adler levy-yhtiölle Ode Records. Markkinoinnista on huolehtinut A&M Records.Kääntöpuolen kappale "You're Something New" on Carole Kingin albumilta "Wrap Around Joy". Kappaleiden julkaisuyhtiöt ovat Screen Gems / Columbia.


title: Tripoli Grand Prix

text: Tripoli Grand Prix oli autokilpailu, joka järjestettiin Libyassa Tripolissa 1925–1940. Suola-aavikolle rakennettu hiekkarata oli maailman nopein.


title: Mustatupelo

text: Mustatupelo ("Nyssa sylvatica") on Pohjois-Amerikan itäosista kotoisin oleva suurikokoinen, kesävihanta puu, joka kuuluu tupeloiden sukuun ja tupelokasvien heimoon. Siitä tunnetaan kaksi muunnosta, jotka erotetaan toisistaan elinympäristön perusteella: ylänköjen ja jokivarsien karkeajakoisissa maalajeissa kasvava var. "sylvatica" eli ’mustatupelo’ ja alluviaalisissa, hienojakoisissa maalajeissa kasvava var. "biflora" eli ’suotupelo’.


title: Mustatupelo

text: Mustatupelo on melko nopeakasvuinen ja pitkäikäinen puu, joka kasvaa keskimäärin 18–24 metriä korkeaksi. Parhailla kasvupaikoilla se voi kuitenkin saavuttaa yli 35 metrin korkeuden ja 120 senttimetrin rinnankorkeusläpimitan.


title: Mustatupelo

text: Mustatupelolla on suora runko, leveän kartiomainen tai pylväsmäinen latvus, tiheä lehvästö ja hennot, siirottavat haarat. Rämealueilla kasvavat puuyksilöt (var. "biflora") ovat yleensä tyviosastaan hyvin leveitä ja niillä on syvälle maahan ulottuva pääjuuri. Kaarna on harmaanruskeaa ja alkaa vanhemmiten halkeilla epäsäännöllisiksi harjanteiksi ja vinoneliön muotoisiksi levyiksi. Nahkaiset lehdet sijaitsevat varrella kierteisesti tiheinä ruusukkeina. Lehtilapa on leveänsoikea, ehytlaitainen, kalju ja kiiltävän tummanvihreä. Syksyllä lehdet muuttuvat kauniin kirkkaanpunaisiksi tai keltaisiksi.


title: Mustatupelo

text: Mustatupelo kukkii huhti–kesäkuussa ja kantaa hedelmää syys–lokakuussa. Se on enimmäkseen kaksikotinen kasvi eli suurin osa sen hede- ja emikukista sijaitsee eri puuyksilöissä. Pienet, vihertävänvalkoiset kukat sijaitsevat puussa yksittäin tai muodostavat perällisiä ja pyöreitä kukintoja. Mehiläisten tai tuulen pölytettyä emikukat niistä kehittyy noin sentin mittaisia, munan muotoisia ja sinimustia marjoja, jotka putoavat maahan syys–marraskuun aikana. Siemenet leviävät puun ympäristöön marjoja syövien eläinten mukana.


title: Mustatupelo

text: Mustatupelo on kotoisin Pohjois-Amerikan itäosista, jossa sen levinneisyysalue ulottuu koillisessa Maineen ja New Yorkiin, luoteessa Michiganiin ja Illinoisiin, lounaassa Texasiin ja kaakossa Floridaan. Sitä esiintyy paikallisesti myös Meksikon keski- ja eteläosissa.


title: Mustatupelo

text: Mustatupelo viihtyy varsin vaihtelevissa olosuhteissa. Se menestyy yhtä lailla rannikkotasankojen alluviaalisessa maaperässä kuin vuorten alarinteiden ja solien hiekkaisessa savimaassa noin 900 metrin korkeudelle asti.


title: Mustatupelo

text: Mustatupeloa hyödynnetään paljon hunaja- ja koristekasvina. Sen kevyestä ja tasasyisestä puuaineksesta valmistetaan sahatavaraa, puuviilua ja selluloosaa sekä jonkin verran ratapölkkyjä. Tupeloviilua käytetään erilaisten laatikoiden, korien, huonekalujen ja sisustuselementtien rakennusmateriaalina. Koska puuaines on verraten kestävää, siitä tehdään myös lattialautoja, lasitehtaiden valsseja, aseiden periä ja erilaisia pölkkyjä.


title: Mustatupelo

text: Mustatupelo tarjoaa suojaa ja ravintoa monille villieläimille. Linnut ja nisäkkäät syövät sen marjoja ja valkohäntäpeura käyttää ravinnokseen sen nuoria versoja.


title: Puhelinlangat laulaa (albumi)

text: 20 suosikkia – Puhelinlangat laulaa on Katri Helenan vuonna 1995 julkaistu kokoelmalevy Fazer Recordsin "20 suosikkia" -sarjassa. Sarjassa on julkaistu kaksi muuta Katri Helenan kokoelmalevyä: "20 suosikkia – Syysunelma" (1996) ja "20 suosikkia – Anna mulle tähtitaivas" (1997).


title: Puhelinlangat laulaa (albumi)

text: Tämä levy sisältää Katri Helenan tuotantoa vuosilta 1963–1970. Mukana on muun muassa teiniromanttinen "Poikien kuvat", joka oli Katri Helenan ensilevytys. Äänitys tehtiin 13. elokuuta 1963. Katri Helena oli tuolloin muutamaa päivää vaille 18-vuotias, kuten levyn esittelytekstin tehnyt Ilpo Hakasalo toteaa.


title: Puhelinlangat laulaa (albumi)

text: Arkistonauhojen jälleenmasteroinnin on tehnyt Antti Joki ja CD-masteroinnin Pauli Saastamoinen Finnvox Studioilla.


title: Rauhatäti

text: Rauhatäti (oikealta nimeltään Hanna Yli-Tepsa, s. 1977 tai 1978 Sodankylä) on suomalainen rap-artisti. Rauhatädin esikoisalbumi "Labyrintti" julkaistiin keväällä 2014. Sen on tuottanut Tes La Rok.


title: Rauhatäti

text: Rauhatäti on kotoisin Sodankylästä. Hän aloitti pianonsoiton Lapin musiikkiopistossa viisivuotiaana, ja muutti kuusitoistavuotiaana Sodankylästä Tampereen ilmaisutaidon lukioon. 20-vuotiaana hän aloitti tanssin opiskelun Turussa. Nykyään Rauhatäti asuu Helsingissä. Rauhatädillä on kaksi lasta ja hän on eronnut lastensa isästä.


title: Rauhatäti

text: Rauhatäti on räpännyt vuodesta 2007 käyttäen lapin murretta. Hän on vieraillut useasti muiden artistien julkaisuilla ja livekokoonpanoissa. Ensialbumin piti olla alun perin valmis jo 2011, mutta tuottajan kiireiden takia jouduttiin tuottajaa vaihtamaan kappaleiden ollessa jo lähes valmiit. Tässä vaiheessa Rauhatäti halusi aloittaa uudestaan puhtaalta pohjalta ja kehittää kappaleita elektronisempaan suuntaan. Albumi julkaistiin 2014.


title: Taalainmaan korkeakoulu

text: Taalainmaan Korkeakoulu on korkeakoulu ("högskola") joka sijoittuu Faluniin ja Borlängeen, Taalainmaalla, Ruotsissa.


title: Taalainmaan korkeakoulu

text: Taalainmaan Korkeakoulu on yksi Ruotsin nuorimmista korkeakouluista, ja se on perustettu vuonna 1977. Se sijaitsee Taalainmaalla, 200 kilometriä luoteeseen Tukholmasta.


title: Taalainmaan korkeakoulu

text: Oppilaitoksella on noin 18000 opiskelijaa. Noin puolet opiskelijoista sijoittuu kampukselle Falunissa, maakunnan pääkaupungissa ja loput opiskelijat opiskelevat joko Borlängessä tai etäopiskeluna. Taalainmaan Korkeakoululla on suhteellisen paljon etäopiskelijoita.


title: Taalainmaan korkeakoulu

text: Vuoden 1977 korkeakoulureformissa syntyi Korkeakoulu Falun/Borlänge, joka vuoden 1995 jälkeen on ollut nimeltään Taalainmaan Korkeakoulu (Högskolan Dalarna). Falunissa toimi aikaisemmin opettajankoulutuskeskus, joka yhdistettiin uuteen korkeakouluun. Vuonna 1982 korkeakoulun Borlängen toimipiste muutti Tielaitoksen tiloihin. 1990 toimintansa aloittivat CITY- (Teollisen teknologian ja koulutuksen keskus) ja CTS-projektit (Liikenteen- ja sosiaalisten tutkimusten keskus).


title: Taalainmaan korkeakoulu

text: Uusia koulutustiloja hankittiin taas vuosina 1991 ja 1992 Borlängessä, ja Falunissa vuonna 1994 ja 1997.


title: Taalainmaan korkeakoulu

text: 1994 Hoitoalan korkeakoulu muutti Taalainmaan Korkeakoulun tiloihin Falunissa, ja vuonna 2000 sen toiminta yhdistettiin osaksi Taalainmaan Korkeakoulua.


title: Taalainmaan korkeakoulu

text: Korkeakoulu on jaettu kolmeen tiedekuntaan:


title: Taalainmaan korkeakoulu

text: Korkeakoulun tutkimus- ja yhteistyökeskukset ovat seuraavat:Taalainmaan Korkeakoululla on yli 60 koulutusohjelmaa, joista 16 maisteritasolla, ja 1 330 kurssia .


title: Taalainmaan korkeakoulu

text: Korkeakoulu järjestää myös toisen asteen opetusta, esimerkiksi ruotsin- ja englanninkielen kursseja. Koulutusta käytännön alalla annetaan lastenohjaajan, insinöörin, opettajan, sairaanhoitajan, sosiaaliohjaajan, erikoissairaanhoitajan ja hammashygienistin koulutusohjelmissa.


title: Taalainmaan korkeakoulu

text: Tutkimus on pääasiassa soveltavaa ja toteutetaan yhteistyössä teollisuuden ja muiden sidosryhmien kanssa. Korkeakoululla ei ole itsessään oikeutta tarjota tohtorintasoisia jatkotutkintoja.


title: Taalainmaan korkeakoulu

text: Taalainmaan Korkeakoulun Tutkimus keskittyy seuraaville alueille:


title: Taalainmaan korkeakoulu

text: Taalainmaan Korkeakoulun Oppilaskunta on muodostettu aikaisempien erillisten Falunin ja Borlängen oppilaskuntien tilalle. Oppilaskunnan talo Falunissa avattiin 2006 ja siellä sijaitsee toimisto, disko ja pubi. Oppilaskunnan talo Borlängessä avattiin 2004 ja siellä sijaitsee toimisto, ravintola, disko ja pubi. Falunin talon nimi on Kåre ja Borlängen Tenoren.


title: Deusdedit Canterburylainen

text: Deusdedit (myös Frithona, k. 664) oli Canterburyn arkkipiispa ja vuodesta 655 viran ensimmäinen anglosaksinen haltija. Hänen elämästä tiedetään vain vähän, koska Beda Venerabiliksen "Historia ecclesiastica gentis Anglorum" on tärkein häntä koskeva lähde. Hän kuoli ruttoon 14. heinäkuuta 664.


title: This Is Tom Jones

text: This is Tom Jones on Tom Jonesin albumi vuodelta 1969. Levyllä on 12 kappaletta. Levy-yhtiönä toimi Decca Records.


title: Energy Star

text: Energy Star on energiatehokkaiden kuluttajatuotteiden kansainvälinen standardi. Energy Star luotiin Yhdysvaltain hallinnon ohjelmaksi 1990-luvun alussa, mutta myös muut maat kuten Australia, Kanada ja Euroopan unioni ovat ottaneet ohjelman käyttöönsä. Laitteet, jotka on merkitty Energy Star -merkillä, kuluttavat tavallisesti 20–30 prosenttia vähemmän energiaa kuin viranomaiset edellyttävät. Merkkiä käytetään esimerkiksi tietokoneissa ja niiden lisälaitteissa. Monissa Eurooppaan myytävissä tuotteissa käytetään Energy Star -sertifioinnin sijaan TCO-sertifikaattia.


title: Energy Star

text: Energy Star -ohjelman loi vuonna 1992 Yhdysvaltain ympäristönsuojeluvirasto, ja sen tarkoituksena oli vähentää energian kulutusta ja kasvihuonekaasujen päästöjä. Ohjelman kehitti John S. Hoffman.


title: Live at Cardiff Castle

text: Live at Cardiff Castle on Tom Jonesin vuonna 2002 julkaistu DVD, joka on tallennettu hänen 28. heinäkuuta 2001 Cardiffin linnassa Walesissa pitämästään konsertista.


title: Masaya Kimura

text: Masaya Kimura (; s. 27. heinäkuuta 1986 Myōkō) on japanilainen uransa lopettanut hiihtäjä. Hän edustaa seuratasolla Gifu Hino Motors Ski Teamia.


title: Masaya Kimura

text: Kimura on kilpaillut maailmancupissa vuodesta 2006 lähtien. Hänen paras sijoituksensa on 14. tila La Clusazin viestistä 2010.


title: Masaya Kimura

text: Kimura voitti Aasian kisoissa 2011 hopeaa sekä parisprintistä että viestistä. Hän osallistui samana vuonna MM-kisoihin, joissa hän oli 30 kilometrillä 63. ja hiihti maansa kuudenneksi sijoittuneessa viestijoukkueessa.


title: Greatest Hits Rediscovered

text: Greatest Hits Rediscovered on Tom Jonesin kokoelma-albumi vuodelta 2010.


title: It’s Not Unusual

text: It’s Not Unusual on Tom Jonesin studioalbumi vuodelta 1965.


title: Along Came Jones

text: Along Came Jones on Tom Jonesin ensimmäinen studioalbumi vuodelta 1965.


title: The Kids Will Have Their Say

text: The Kids Will Have Their Say LP on punkyhtye SS Decontrolin debyyttilevy.


title: Denisa Rosolová

text: Denisa Rosolová (o.s. Ščerbová, s. 21. elokuuta 1986 Karviná) on tšekkiläinen yleisurheilija. Nuorempana hänen päälajinsa olivat pituushyppy ja moniottelu, vuodesta 2010 hän on keskittynyt 400 metrin juoksuun ja vuodesta 2012 myös 400 metrin aitajuoksuun.


title: Denisa Rosolová

text: Rosolová oli pituushypyn kymmenes alle 18-vuotiaiden MM-kisoissa 2001, toinen alle 18-vuotiaiden MM-kisoissa 2003 ja neljäs alle 20-vuotiaiden EM-kisoissa 2003. Hän voitti kultaa sekä alle 20-vuotiaiden MM-kisoissa 2004 että alle 20-vuotiaiden EM-kisoissa 2005. Vuonna 2004 hän osallistui lisäksi Budapestin sisäratojen MM-kisoihin ja Ateenan olympialaisiin, mutta karsiutui kummallakin kerralla, kuten kävi myös Madridin sisäratojen EM-kisoissa 2005. Göteborgin EM-kisoissa 2006 hän osallistui seitsenotteluun, mutta keskeytti.


title: Denisa Rosolová

text: Vuonna 2007 Rosolová voitti pronssia Birminghamin sisäratojen EM-kisoissa tuloksella 664 cm, mutta karsiutui Osakan MM-kisoissa, kuten kävi myös seuraavana vuonna sekä Valencian sisäratojen MM-kisoissa että Pekingin olympialaisissa. Valencian sisäratojen MM-kisoissa hän osallistui myös 60 metrin aitoihin (karsiutui) ja Pekingin olympialaisissa seitsenotteluun (keskeytti). Vuonna 2009 hän oli viisiottelun kymmenes Torinon sisäratojen EM-kisoissa 4379 pisteellä. Seuraavana vuonna hän karsiutui 400 metrin välierissä Dohan sisäratojen MM-kisoissa, mutta voitti samoissa kisoissa pronssia 4 × 400 metrin viestissä. Barcelonan EM-kisoissa hän oli 400 metrin viides ajalla 50,90 s.


title: Denisa Rosolová

text: Pariisin sisäratojen EM-kisoissa 2011 Rosolová saavutti ensimmäisen aikuisten arvokisavoittonsa halliennätyksellään 51,73 s. Daegun MM-kisoissa hän karsiutui välierissä. Istanbulin sisäratojen MM-kilpailuissa 2012 hän oli kuudes ajalla 52,48 s. Saman vuoden Helsingin EM-kilpailuissa hän sai hopeaa 400 metrin aitajuoksussa ajalla 54,24 ja pronssia 4 × 400 metrin viestissä. Lontoon olympialaisissa hän oli 400 metrin aitajuoksussa seitsemäs. Göteborgin sisäratojen EM-kilpailuissa 2013 hän juoksi avausosuuden Tšekin pronssijoukkueessa 4 × 400 metrin viestissä ja sijoittui lisäksi 400 metrillä viidenneksi. Moskovan MM-kilpailuissa hän karsiutui 400 metrin aitajuoksun välierissä. Sopotin MM-hallikilpailuissa 2014 hän keskeytti 400 metrin välieräjuoksun. Zürichin EM-kilpailuissa 2014 hän sijoittui 400 metrin aitajuoksussa neljänneksi ja Prahan EM-hallikisoissa 2015 400 metrillä kuudenneksi. Hän karsiutui 400 metrin aitajuoksun välierissä Pekingin MM-kilpailuissa 2015 ja Rio de Janeiron olympialaisissa 2016. Hän keskeytti 400 metrin alkueräjuoksun Belgradin EM-hallikilpailuissa 2017 ja karsiutui samana vuonna 400 metrin aitajuoksun välierissä Lontoon MM-kilpailuissa.


title: Denisa Rosolová

text: "Lähteet: IAAF", Tilastopaja


title: Marine Stewardship Council

text: Marine Stewardship Council (MSC) on riippumaton ja voittoa tavoittelemamaton järjestö, joka pyrkii edistämään kestävää merenelävien tuotantoa oman sertifiointiohjelmansa ja ympäristömerkkinsä avulla. Määräajaksi kala- ja äyriäistuotteille myönnettävä MSC-merkki kertoo muun muassa, ettei tuotteen pyynti pahenna liikakalastuksen ongelmaa.


title: Marine Stewardship Council

text: MSC-merkinnän kriteerit laadittiin vuonna 1998 ja ensimmäiset merkinnät myönnettiin vuonna 1999.


title: Marine Stewardship Council

text: Suomessa MSC-merkintä on yleistynyt vähitellen. Vuoden 2011 loppuun mennessä maailmanlaajuisesti yli 1300 yritystä on sertifioinut tuotantoaan MSC:n mukaan.


title: Kolumbian koripallomaajoukkue

text: Kolumbian koripallomaajoukkue edustaa Kolumbiaa miesten koripallon maajoukkuekilpailuissa.


title: Kolumbian koripallomaajoukkue

text: Maa esiintyi ensimmäistä kertaa Etelä-Amerikan-mestaruuskilpailuissa vuonna 1945, jolloin Kolumbia sijoittui kisojen kuudenneksi. Parhaimmillaan maa on sijoittunut turnauksen viidenneksi, viimeksi vuonna 2008. Ainoan kerran maa on selviytynyt MM-kilpailuihin vuonna 1982, jolloin maa osallistui kisoihin kisaisäntänä. Kolumbia sijoittui turnauksessa seitsemänneksi.


title: Lapinsiilikäs

text: Lapinsiilikäs ("Pararctia lapponica") on siilikkäisiin kuuluva, pohjoisten tunturiseutujen perhonen.


title: Lapinsiilikäs

text: Lapinsiilikäs on keskikokoinen perhoslaji. Etusiivet ovat pohjaväriltään violetinruskeat, ja niissä on epäsäännöllisen muotoisia vaaleankeltaisia, tummareunaisia laikkuja. Takasiipien väri vaihtelee kirkkaankeltaisesta lämpimän oranssiin, ja niissä on laajoja ruskeanharmaita laikkuja. Ruumis on tuuhean karvainen, väriltään punaruskea. Koiraan takaruumiin selkäpuolella on keltainen selkäjuova ja takaruumis päättyy keltaiseen kärkitupsuun. Naaraan takaruumiin sekäjuova on punainen. Siipiväli on 37–45 mm.


title: Lapinsiilikäs

text: Toukka on tumma, kauttaaltaan punaruskeiden karvojen peittämä.


title: Lapinsiilikäs

text: Lapinsiilikästä tavataan Pohjois-Skandinaviasta Siperian poikki Alaskaan ja Quebeciin saakka. Suomessa lajia esiintyy vain Lapissa, pääasiassa Inarin, Utsjoen ja Enontekiön alueilla ja eteläisimmät havainnot on tehty Torniosta ja Kuusamosta. Lentoaika on varsin lyhyt, yksittäisellä esiintymispaikalla vain viikon-parin pituinen ja sijoittuu kesäkuun loppupuoliskolta heinäkuun alkupuolelle.


title: Lapinsiilikäs

text: Suomessa lapinsiilikäs on luokiteltu silmälläpidettäväksi (NT)


title: Lapinsiilikäs

text: Lapinsiilikkään tyypillinen ympäristö on tunturiseudulla sijaitseva kostea notko tai suo. Perhosen elinpaikoilla kasvaa tavallisesti vaivaiskoivua sekä hillaa ja muita esiintymispaikan tyypillisiä perhoslajeja ovat suokeltaperhonen, suohopeatäplä sekä tunturisiilikäs. Aikuiset perhoset ovat päiväaktiivisia. Ne lentävät vain aurinkoisina päivinä ja vain lämpimimpien tuntien aikana. Lento tapahtuu nopeasti, lähellä maanpintaa ja muutamia kymmeniä metrejä kerrallaan. Naaraita tavataan koiraita useammin. Aikuinen perhonen ei nauti ravintoa.


title: Lapinsiilikäs

text: Naaras munii noin 150–200 munaa. Toukkakehitys kestää kaksi vuotta. Ensimmäisen kerran laji talvehtii pienenä toukkana ja toisen täysikasvuisena toukkana. Toukat ovat aktiivisia ympäri vuorokauden ja toisen talven jälkeen täysikasvuiset toukat lähtevät etsimään koteloitumispaikkaa jo varhain keväällä. Koteloituminen tapahtuu maanpinnalle, silkkisen kotelokopan sisään. Kotelovaihe kestää kolmesta neljään viikkoa.


title: Lapinsiilikäs

text: Toukka on polyfagi, mutta elää erityisesti vaivaiskoivulla ("Betula nana"), hillalla ("Rubus chamaemorus") sekä juolukalla ("Vaccinium uliginosum").


title: Vesannon yhtenäiskoulu

text: Vesannon yhtenäiskouluun kuuluvat kaikki Vesannon kunnan koulut: kirkonkylän koulun 1-9 luokat ja lukio. Yhtenäiskouluun kuuluvan pienen lukion tunnetuin oppilas lienee kirjailija Asko Sahlberg.


title: Jim Beaver

text: James Norman ”Jim” Beaver, Jr. (s. 12. elokuuta 1950 Laramie, Wyoming) on yhdysvaltalainen näyttelijä, näytelmäkirjailija sekä elokuvakäsikirjoittaja. Yleisölle tunnetuin Beaver on Whitney Ellsworthina HBO:n sarjassa "Deadwood" ja Bobby Singerinä CW:n sarjassa "Supernatural". Beaverin muistelmat, "Life's That Way" julkaistiin huhtikuussa 2009.


title: Jim Beaver

text: Beaver syntyi Laramiessa Wyomingissa Dorothy Adell (o.s. Crawfod) ja James Norman Beaver seniorille (1924–2004). Beaverin isä oli ranskalaista ja englantilaista alkuperää ja hänen äitinsä on skotlantilaista, saksalaista alkuperää. Vaikka Beaverin vanhempien perheet olivat jo pitkään olleet Texasissa, Beaver syntyi Laramiessa, koska hänen isänsä oli valmistumassa Wyomingin yliopistosta. Palattuaan Texasiin, Beaver senior työskenteli kirjanpitäjänä ja kirkkoherrana Fort Worthissa, Crowleyssa, Dallasissa ja Grapevinessa. Suurimman osan nuoruudestaan Beaverin perhe asui Irvingissä, Texasissa. Beaver ja hänen kolme pikuusisartaan (Denise, Reneé ja Teddlie) kävivät kaikki Irvingin High Schoolia, mutta päätösvuotensa Beaver kävi Fort Worth Christian Academyssä, josta hän valmistui vuonna 1968. Vaikka Beaver esiintyikin kouluaikoinaan koulunäytelmissä, ei hän muuten näyttänyt erityistä kiinnostusta näyttelemistä kohtaan, vaikka olikin kiinnostunut kirjoittamisesta ja elokuvahistoriasta.


title: Jim Beaver

text: Alle kahden kuukauden kuluttua valmistumisestaan Beaver ja useat hänen ystävänsä lähtivän Yhdysvaltain merijalkaväkeen. San Diegossa pidetyn peruskoulutuksen jälkeen Beaver koulutettiin radioteknikoksi. Hän palveli Twentynine Palmsin ja Camp Pendletonin tukikohdissa ennen siirtoaan ensimmäiseen merijalkaväen divisioonaan lähelle Đà Nẵngia, Etelä-Vietnamiin vuonna 1970. Beaver palveli aluksi radio-operaattorina, jonka jälkeen hän toimi varustepäällikkönä divisioonan kommunikointikomppaniassa. Beaver palasi Yhdysvaltoihin vuonna 1971 ja kotiutettiin korpraalina (E-4), vaikka hän pysyikin aktiivisena aina vuoteen 1976 saakka.


title: Jim Beaver

text: Beaver palasi vuonna 1971 Irvingiin ja työskenteli hetken Frito-Layllä ennen pääsyään Oklahoman yliopistoon, jossa hän kiinnostui teatterista. Teatterillisen debyyttinsä Beaver teki näytelmässä "The Miracle Worker", jossa hän esitti sivuosaa. Seuraavana vuonna Beaver siirrettiin Central Staten yliopistoon (nykyisin Oklahoman keskusyliopisto). Opiskeluaikoinaan Beaver ansaitsi elantonsa taksikuskina, elokuvaprojektorin käsittelijänä, tennisklubin huoltomiehenä sekä huvipuiston stunttimiehenä. Collegessa ollessaan Beaver alkoi kirjoittaa ja sai valmiiksi useita näytelmiä sekä ensimmäisen kirjansa. Beaver valmistui hyvin arvosanoin suullisen viestinnän linjalta vuonn 1975.


title: Jim Beaver

text: Jim Beaver teki ammattinäyttelijän debyyttinsä lokakuussa 1972 näytelmässä "Rain", Oklahoman keskusteatterissa. Palattuaan Texasiin Beaver työskenteli paikallisessa teatterissa Dallasin alueella ja elätti itsensä videovuokraamossa. Beaver aloiti vuonna 1976 Shakespeare Festival of Dallasissa ja esiintyi lukuisissa sen tuotoksissa. Vuonna 1979 Beaver sai kirjoittaa kolme näytelmää ("Spades", "Sidekick" ja "Semper fi") Actors Theatre of Louisvillelle. Beaver jatkoi edelleen kirjoittamista ja työskenteli useiden vuosien ajan kolumnistina, kriitikkona sekä kirjoitti "Films in Review" -lehteen.


title: Jim Beaver

text: Muutettuaan New Yorkiin vuonna 1979 Beaver työskenteli tasaisesti näytelmissä, kirjoitti satunnaisesti näytelmiä ja biografian näyttelijä George Reevesista. Pääosassa Beaver esiintyi muun muassa näytelmissä "The Hasty Heart", "The Rainmaker", "The Lark", "Macbeth" ja "The Last Meeting of the Knights of the White Magnolia".


title: Jim Beaver

text: Vuonna 1983 Beaver muutti Los Angelesiin ja työskenteli elokuva-arkistonhoitajana Variety Arts Center -keskuksessa. Näyteltyään näytelmässä "Verdigris" Beaveria pyydettiin liittymään arvossa pidettyyn Theatre Westiin, jossa hän jatkoi näyttelijänä ja johon hän yhä kuuluu. "Verdigirs"-näytelmä sai valmistuttuaan vuonna 1985 hyvät arvostelut ja Beaver allekirjoitti sopimuksen Triad Artists -toimiston kanssa. Beaver alkoi välittömästi kirjoittaa jaksoja useisiin televisiosarjoihin, kuten "Alfred Hitchcock esittää", josta Beaver sai vuonna 1987 CableACE-ehdokkuuden; "Tour of Duty" ja "Vietnam War Story". Ohessa Beaver teki myös pieniä esiintymisiä elokuvissa ja televisiosarjoissa.


title: Jim Beaver

text: Vuoden 1988 käsikirjoittajien lakko vaikutti freelance televisioon ja Beaverin TV-kirjoittajan uraa kohtasi äkillinen katkos. Beaver sai kuitenkin roolin Bruce Willisin hahmon parhaana ystävänä Norman Jewisonin draamassa "In Country", jolloin Beaverin näyttelijän ura lähti jyrkkään nousuun.


title: Jim Beaver

text: Beaver on esiintynyt useissa suosituissa elokuvissa, muun muassa "Nunnia ja konnia", "Silver", "Bad Girls – naiset satulassa", "Adaptation. Minun versioni", "Magnolia" ja "David Galen elämä". Beaver aloitti televisiosarjassa "Thunder Alley" sekä henkirikosetsivänä sarjassa "Reasonable Doubts".


title: Jim Beaver

text: Vuonna 2002, Beaver valittiin yhdeksi lännendraama "Deadwoodin" päähenkilöksi, kullankaivaja Whitney Ellsworthiksi. Vuonna 2006 Beaver liittyi HBO:n draamaan "John from Cincinnati", esittäen samanaikaisesti Bobby Singerin roolia "Supernatural"-sarjassa sekä Carter Reeseä HBO:n draamassa "Big Love". Vuonna 2008 Beaver otti vastaan rooli sheriffi Charlie Millsin roolin CBS:n kauhudraamassa "Harper's Island".


title: Jim Beaver

text: Beaverin muistelmat, "Life's That Way" ostettiin Putnam/Penguin-kustannusyhtiölle, Beaverin vaimon keuhkosyöpädiagnoosin jälkeisenä vuonna 2004. Ennen kirjan julkaisua huhtikuussa 2009, muistelmat valittiin Barnes & Noblen "Löydä mahtava uusi kirjailija" ohjelmaan vuonna 2009.


title: Jim Beaver

text: Beaver opiskeli näyttelemistä Clyde Venturan ja Oscar-voittaja Maximilian Schellin kanssa.


title: Jim Beaver

text: Collegen aikana Beaver meni naimisiin opiskelutoverinsa Debbie Youngin kanssa elokuussa 1973, mutta pari muutti erilleen vain neljä kuukautta myöhemmin, vaikka ero astuikin voimaan vasta vuonna 1976. Muutettuaan Kaliforniaan Beaver jakoi asunnon näyttelijäystävänsä Hank Wordenin kanssa. Vuonna 1989 Beaver meni naimisiin näyttelijä Don Adamsin tyttären, Cecily Adamsin kanssa. Parin tytär, Madeline syntyi vuonna 2001. Cecily Adams kuoli keuhkosyöpään 3. maaliskuuta 2004.


title: Hietahait

text: Hietahait (Odontaspididae) on valtamerissä tavattava sillihaikaloihin kuuluva kalaheimo.


title: Hietahait

text: Hietahailajien fossiileista vanhimmat on ajoitettu myöhäisliitukaudelle. Yksi tällainen suku on "Eugomphodus". Nykyään heimossa elää kolme tai neljä lajia, jotka jaetaan kahteen sukuun, joihin molempiin kuuluu myös vain fossiileina tunnettuja lajeja. Suvut ja lajit ovat:


title: Hietahait

text: Hietahaiden lajien määrästä on ollut pitkään epäselvyyttä. Lisäksi "Carcharias"- ja "Odontaspis"-sukujen lajien arvellaan eriytyneen toisistaan jo liitukaudella ja joskus hietahai luetaan kuuluvaksi omaan heimoonsa "Carchariidae".


title: Hietahait

text: Hietahait ovat suurehkoja ja tukevarakenteisia haita. Suurin laji on mustahietahai, joka voi kasvaa 4,1 metriä pitkäksi. Muutkin lajit saavuttavat yli kolmen metrin pituuden. Lajeilla on kaksi samankokoista selkäevää ja pyrstöevä on melko pitkä ja epäsymmetrinen. Hietahailajien peräevä on selkäevien kokoinen. Hietahaiden silmät ovat melko pienet ja suu suuri ja hampaat pitkät. Hammasrivejä on molemmissa leuoissa alle 60.


title: Hietahait

text: Hietahait ovat ovovivipaarisia ja poikaset voivat syödä hedelmöittymättömiä munasoluja tai hitaammin kehittyneitä sisaruksiaan ollessaan naaraan kohdussa. Yleensä poikasia syntyy kaksi.


title: Hietahait

text: Hietahaiden heimon lajeja tavataan laikuttaisesti Atlantin, Intian valtameren ja Tyynenmeren lämpimillä ja lauhkeilla alueilta. Ne elävät rannikkoseuduilla ja erityisesti ruskohietahai myös avomerellä. Niitä on tavattu pintavesistä aina 1 600 metrin syvyyteen.


title: Hietahait

text: Hietahait ovat melko hitaita, mutta aktiivisia uimareita. Niiden ravintoa ovat luukalat, nilviäiset ja pohjien äyriäiset.


title: Hietahait

text: Hietahaiden lajit ovat melko rauhallisia, mutta hietahain tiedetään hyökänneen myös uimareiden kimppuun, kun se on tuntenut olonsa uhatuksi. Hietahait ja mustahietahait ovat suosittuja urheilukalastuksen kohteita ja niitä kalastetaan myös ravinnoksi, mutta ne eivät ole yhtä tärkeitä kuin monet muut hait. Hietahaita pidetään myös yleisöakvaarioissa.


title: Simona La Mantia

text: Simona La Mantia (s. 14. huhtikuuta 1983 Palermo) on italialainen kolmiloikkaaja.


title: Simona La Mantia

text: La Mantia oli kahdeksas alle 20-vuotiaiden MM-kisoissa 2002. Seuraavana vuonna hän voitti hopeaa alle 23-vuotiaiden EM-kisoissa, mutta karsiutui Pariisin MM-kisoissa. Vuonna 2004 hän oli yhdestoista Budapestin sisäratojen MM-kisoissa, mutta karsiutui Ateenan olympialaisissa. Seuraavana vuonna hän oli kahdeksas Madridin sisäratojen EM-kisoissa ja voitti kultaa alle 23-vuotiaiden EM-kisoissa, mutta karsiutui Helsingin MM-kisoissa, kuten kävi myös Moskovan sisäratojen MM-kisoissa 2006. Göteborgin EM-kilpailuissa hän jäi karsinnassa ilman tulosta.


title: Simona La Mantia

text: Vuonna 2010 La Mantia teki paluun arvokisoihin voittaen hopeaa Barcelonan EM-kisoissa 2010 tuloksella 14,56 m. Ensimmäisen aikuisten arvokisavoittonsa hän saavutti Pariisin sisäratojen EM-kisoissa 2011 tuloksella 14,60 m. Saman vuoden Daegun MM-kilpailuissa hän karsiutui. Vuonna 2012 hän sijoittui neljänneksi Helsingin EM-kilpailuissa tuloksella 14,25, mutta karsiutui loppukilpailusta Lontoon olympialaisissa. Göteborgin EM-hallikilpailuissa 2013 hän sai pronssia tuloksella 14,26. Moskovan MM-kilpailuissa 2013 hän karsiutui loppukilpailusta.


title: Simona La Mantia

text: La Mantian ennätys on 14,69 m, jonka hän hyppäsi Palermossa 22. toukokuuta 2005. Sisäradoilla hän on hypännyt 14,60 m Pariisissa 5. maaliskuuta 2011 voittaessaan EM-kultaa. Pituushypyssä hänen ennätyksensä on Palermossa 21. toukokuuta 2005 hypätty 648 cm.


title: Palmer Eldritch: Kolmesti merkitty mies

text: Palmer Eldritch: Kolmesti merkitty mies () on Philip K. Dickin vuonna 1964 ilmestynyt tieteisromaani. Teoksen on suomentanut Likelle vuonna 1994 Arvi Tamminen.


title: Pete Way

text: Peter "Pete" Frederick Way (s. 7. elokuuta 1951) on brittiläinen basisti. Hänet tunnetaan parhaiten UFOn entisenä basistina sekä Waysted- yhtyeestä. Hän on soittanut myös perustamassaan Fastway- yhtyeessä sekä Ozzy Osbournen yhtyeessä.


title: Masked and Anonymous

text: Masked and Anonymous on Larry Charlesin ohjaama ja yhdessä Bob Dylanin kanssa käsikirjoittama yhdysvaltalainen komedia- ja draamaelokuva vuodelta 2003. Dylan myös näytteli yhtä elokuvan päärooleista. Hänen lisäkseen elokuvassa esiintyvät muun muassa Jeff Bridges, Jessica Lange, Angela Bassett, Luke Wilson, Penélope Cruz ja John Goodman.


title: Masked and Anonymous

text: Huonomaineinen musiikkipromoottori ehdottaa TV-tuottaja Nina Veronivealle hyväntekeväisyyskonsertin järjestämistä. Vankilasta vapautettu musiikki-ikoni yritetään saada mukaan konserttiin.


title: Shawn Michaels & Kevin Nash

text: Shawn Michaels & Kevin Nash tai Two Dudes with Attitude oli tag team showpainipromootiossa, World Wrestling Federationissa. Tiimi tunnetaan myös heidän lempinimillään Heartbreak Kid (Michaels) ja Big Daddy Cool (Nash). Duo oli toinen, jotka ovat hallinneet kolmea eri WWF'n mestaruutta samanaikaisesti.


title: Shawn Michaels & Kevin Nash

text: Tiimi muodostui vuonna 1993 heeleinä, kun Shawn Michaels hävisi Intercontinental mestaruuden hänen entiselle tag team partnerille, Marty Jannettylle 17. toukokuuta, 1993 "RAW'ssa". Shawn voitti mestaruuden takaisin 6. kesäkuuta, 1993 house show’ssa hänen henkivartijansa, Dieselin avustuksella. Diesel auttoi Michaelsia puolustamaan onnistuneesti mestaruutta 4 kuukautta, kunnes Jack Tunney hyllytti mestaruuden, koska Michaels ei ollut puolustanut sitä tarvittavien aikojen välillä. Myös Shawn poistui WWF'stä vähäksi ajaksi, koska hänet oli oikeassa elämässä hyllytetty positiivisesta steroidikokeesta.


title: Shawn Michaels & Kevin Nash

text: Shawnin poissaolon aikana Razor Ramon oli voittanut Intercontinental mestaruuden. Kun HBK palasi WWF:ään, hän varasti Ramonin mestaruusvyön, koska tunsi, että mestaruus kuuluisi hänelle, koska hän ei koskaan hävinnyt sitä mestaruusottelussa. Tämän vuoksi Ramonille kehitettiin uusi mestaruusvyö. Feudi kulminoitui Ladder ottelussa, WrestleMania X:ssä, minkä voittajasta tulisi yhdistetty Intercontinental mestari. Dieselin avusta huolimatta, Michaels hävisi ottelun ja Ramon ansaitsi molempien mestaruusvyöt. Shawnin epäonnistuttua voittamaan mestaruutta, Diesel alkoi havitella sitä. 13. huhtikuuta Superstarsissa, Diesel voitti HBK:n avulla Intercontinental mestaruuden. Shawnin loukkaantumisen ajan, hän piti Heartbreak Hotel -nimistä talk show’ta.


title: Shawn Michaels & Kevin Nash

text: 28. elokuuta house show’ssa, HBK & Diesel voittivat WWF Tag Team mestaruudet The Headshrinkerseiltä, mikä teki Dieselistä tupla mestarin. Seuraavana iltana, SummerSlamissa, Diesel hävisi Intercontinental mestaruuden Razor Ramonille, kun Shawn iski Dieselille Sweet Chin Musicin. Survivor Seriesissä, duo joutuivat hyllyttämään WWF Tag Team mestaruudet, koska he eivät voineet enää työskennellä tiiminä. Kolme päivää myöhemmin, 26. marraskuuta house show’ssa, Diesel voitti Bob Backlundilta WWF mestaruuden.


title: Shawn Michaels & Kevin Nash

text: Shawn voitti vuoden 1995 Royal Rumblen ja hankki uudeksi henkivartijakseen Sycho Sidin. WrestleMania XI:ssä, Shawn kohtasi Dieselin WWF mestaruusottelussa, minkä voitti Diesel. Seuraavassa RAW'ssa, Sid hyökkäsi Shawnin kimppuun, kun Shawn oli kertonut, ettei tarvitsisi hänen apuaan.


title: Shawn Michaels & Kevin Nash

text: 23. heinäkuuta, 1995 In Your House 2: The Lumberjacks -tapahtumassa, Shawn voitti uransa kolmannen Intercontinental mestaruuden Jeff Jarrettilta. Pian tiimi kasaantui ja he alkoivat kutsua itseään Two Dudes with Attitudeksi. PPV tapahtumassa, Michaels ja Diesel kohtasivat Tag Team mestarit, Owen Hartin ja Yokozunan Triple Crown ottelussa. Säännöt olivat; jos HBK tai Diesel voittavat Owenin tai Yokozunan, he voittaisivat Tag Team mestaruudet, mutta jos Owen tai Yokozuna voittavat HBK:n, voittaja ansaitsee Intercontinental mestaruuden, mutta jos he voittavat Dieselin, voittaja ansaitsee WWF mestaruuden. Kuitenkin, The British Bulldog korvasi Owenin ottelussa, koska ei ollut saapunut areenalle. Matsin aikana, Owen kuitenkin ilmestyi ja hänet myös selätti Two Dudes with Attitude. Diesel ja HBK pitelivät WWF Tag Team mestaruutta päivän, kunnes joutuivat niistä luovuttamaan ne Owenille ja Yokozunalle, koska Owen ei ollut virallisesti ottelussa mukana IYH -tapahtumassa.


title: Shawn Michaels & Kevin Nash

text: Tiimi hajosi, kun Diesel hävisi Survivor Seriesissä WWF mestaruuden Bret Hartille ja Shawn voitti vuoden 1996 Royal Rumblen eliminoimalla viimeisenä Dieselin. Shawnin voitettua WWF mestaruus Bret Hartilta 60 minuutin Iron Man ottelussa WrestleManiassa, Shawn kohtasi Dieselin In Your House 7: Good Friends, Better Enemiesissä No Disqualification ottelussa, mikä käytiin WWF mestaruudesta. Shawn voitti matsin iskettyään Sweet Chin Musicin.


title: Shawn Michaels & Kevin Nash

text: He kohtasivat vielä kerran Steel Cage ottelussa. HBK voitti matsin, koska tämä oli Dieselin viimeinen matsi WWF:ssä. Matsin jälkeen, Shawn, Diesel/Kevin Nash, Razor Ramon/Scott Hall ja Hunter Hearst Helmsley halasivat ja jättivät jäähyväiset toisilleen, koska Nash ja Hall olivat siirtymässä kilpailevaan yhtiöön, World Championship Wrestlingiin. Tämä tapaus tunnetaan nimellä "Curtain Call: The Madison Square Garden Incident".


title: Shawn Michaels & Kevin Nash

text: 3. kesäkuuta, 2002, RAW'ssa, Kevin Nash nimesi nWo:n uudeksi jäseneksi Shawn Michaelsin, mikä oli ensimmäinen kerta kuuteen vuoteen, kun he olivat olleet samassa kehässä samanaikaisesti. 10. kesäkuuta, RAW'ssa, HBK selitti ystävälleen Nashille, että he ovat aina olleet parhaat ystävät ja siksi hän palasi WWE:hen ja liittyi nWo:hon. Hän sitten kirjaimellisesti potkaisi Booker T:n ulos nWo:sta, koska hän yritti varastaa kaiken kunnian itselleen. Kukkauden myöhemmin, Nash loukkaantui, minkä vuoksi nWo hajosi.


title: Shawn Michaels & Kevin Nash

text: Kun Nash teki paluunsa, hän ja Shawn aloittivat kiistan Evolutionin (Triple H, Ric Flair ja Randy Orton) kanssa, minkä aikana Nash yritti saada Triple H:n World Heavyweight mestaruutta. Vuoden 2003 Backlashissa, Nash, HBK ja Booker T kohtasivat Triple H:n, Ric Flairin ja Chris Jerichon, minkä voittivat HHH, Flair ja Jericho, HHH:n lyötyä Nashia moukarilla ja selätettyä hänet. Judgment Dayssä, Nash oli voittamassa World tittelin, mutta Triple H tuli diskatuksi, kun hän löi tuomaria moukarilla. Tämän vuoksi suuttunut Nash iski Jacknife Powerbombin Triple H:lle selostuspöydän läpi. Bad Bloodissa, HHH ja Nash kohtasivat Hell in a Cell-ottelussa, mikä käytiin World Heavyweight mestaruudesta, ja missä Mick Foley toimi tuomarina. Matsin voitti Triple H. SummerSlamissa, molemmat Nash ja Shawn osallistuivat Elimination Chamber matsiin, missä Nash tuli eliminoiduksi ensimmäisenä Shawnin potkaistua hänelle Sweet Chin Musicin ja Chris jerichon selättäen hänet. Shawnin eliminoi ottelussa kolmantena Bill Goldberg. Pian tämän jälkeen, Nash lähti WWE:stä.


title: Guildford Spectrum

text: Guildford Spectrum on vapaa-ajan keskus, joka sijaitsee Guildfordin kaupungissa Yhdistyneessä kuningaskunnassa. Keskus sisältää mm. jääkiekkokaukalon, keilahallin, neljä uima-allasta, sisäurheiluhallin ja yleisurheilukentän. English Premier Ice Hockey Leaguessa pelaava Guildford Flames ja Combined Counties Football Leaguessa pelaava Guildford City F.C. pelaavat kotiottelunsa Guildford Spectrumissa.


title: Füzuli

text: Məhəmməd Süleyman oğlu Füzuli (1494 Kerbela – 1556 Kerbela) oli azerbaidžanilainen runoilija.


title: Füzuli

text: Füzuli kuului Azerbaidžanista Irakiin siirtyneeseen bajat-heimoon. Hänen isänsä toimi muftina Kerbelan lähellä Hillassa. Tuleva runoilija sai monipuolisen koulutuksen. Arabian ja persian kielten lisäksi hän opiskeli matematiikkaa, tähtitiedettä, lääketiedettä ja logiikkaa sekä tunsi erinomaisesti aikansa runoutta. Suurimman osan elämäänsä hän asui Bagdadissa toimien opettajana ja pyhien paikkojen valvojana.


title: Füzuli

text: Runoilija laati teoksensa azerin, persian ja arabian kielillä. Hänen tuotannostaan suuri osa on gaseeli- ja kasidamuotoista rakkauslyriikkaa. Hän ylistää kauneutta ja inhimillisyyttä, kuvaa rakkauteen liittyvää kärsimystä ja surua, kehottaa vallanpitäjiä oikeudenmukaisuuteen ja huolenpitoon alamaisistaan. Hän uudisti gaseelia tekemällä siitä sisällöltään ja muodoltaan helpommin ymmärrettävän. Füzulin teoksissa on runsaasti myös sufilaisia aineksia, vaikka hän ei kuulunutkaan mihinkään sufilaisveljeskuntaan. Runoilijan filosofisista teoksista merkittävimpiä on kasidamuotoinen "Ənisül-qəlb" (”Sydänystävä”), joka on luonteeltaan yhteiskuntakriittinen ja feodalismin vastainen.


title: Füzuli

text: Füzuli kirjoitti myös proosaa. Hänen ”Valitusten kirjansa” ("Şikəyet-nəme") on yksi azerinkielisen taideproosan varhaisimmista muistomerkeistä. Se kuvaa satiirisesti Turkin sulttaanin Suleiman Suuren hovissa vallinnutta mielivaltaa ja ahneutta.


title: Füzuli

text: Runoilijan merkittävin luomus on suulliseen kansanperinteeseen perustuva lyyrinen runoelma "Leyli və Məcnun" (”Leili ja Mädžnun”, 1536–1537). Nizamin ja muiden edeltäjiensä tavoin Füzuli muokkasi Leilin ja Mädžnunin traagisesta rakkaustarinasta itsenäisen taideteoksen.


title: Füzuli

text: Füzulin tuotannolla oli suuri vaikutus azerbaidžanilaisen kirjallisuuden kehitykseen. Hänen merkittävin ansionsa oli azerien kansankielen muokkaaminen kaunokirjallisuuden välineeksi.


title: Kaliumperkloraatti

text: Kaliumperkloraatti (KClO) on perkloraattisuola, jota voidaan valmistaa esimerkiksi perkloorihapon (HClO) ja kaliumhydroksidin (KOH) neutraloitumisreaktiossa. Neutraloinnissa syntyvän suolaliuoksen pH on suurin piirtein neutraali, sillä perkloorihappo on vahva happo ja kaliumhydroksidi on vahva emäs, kun aineilla on samat konsentraatiot. Kaliumperkloraatti esiintyy värittöminä kiteinä tai valkoisena kiteisenä jauheena.


title: Kaliumperkloraatti

text: Kaliumperkloraatti on erittäin vahva hapetin. Tähän perustuukin sen käyttö ilotulitteisessa ja kiinteissä polttoaineseoksissa.


title: Kaliumperkloraatti

text: Aine on veteen niukkaliukoista eli liukenee veteen 20 °C:n lämpötilassa 1,8 g/100 ml. Kaliumperkloraatista käytetään myös nimiä "kaliumhyperkloraatti" ja "peroidiini".


title: Kaliumperkloraatti

text: Kaliumperkloraattia voidaan käyttää kilpirauhasen ja sylkirauhasten suojaamisessa suoritettaessa aivojen dopamiinireseptoreiden gammakuvausta Parkinsonin taudin erotusdiagnostiikassa.


title: Luettelo yhdysteistä

text: Alla on lueteltu Suomen tienumeroltaan nelinumeroiset yhdystiet alkuperäisen tiepiirijaon mukaan.


title: Pöllönkankaan koulu

text: Pöllönkankaan koulu on Oulun kaupungin yhtenäisperuskoulu. Oppilaat tulevat lähinnä Kuivasjärven, Oinaansuon, Kaijonrannan, Kaijonharjun ja Jylkynkankaan asuinalueilta.


title: Pöllönkankaan koulu

text: Pöllönkankaan ala-aste aloitti toimintansa syksyllä 1987, jolloin koulun rehtorina toimi Eino Mäkelä. Mäkelän jäätyä eläkkeelle keväällä 1995, hänen työtään jatkoi Erkki Kääriäinen. Aloittaessaan koulussa oli oppilaita 293, perusopetusryhmiä 12 ja opettajia 18. Koulurakennusta laajennettiin ja vuonna 1991 aloitti toimintansa myös Pöllönkankaan yläaste. Yläasteen rehtorina toimi vuodesta 2002 alkaen Harri Tuulos.


title: Pöllönkankaan koulu

text: Syksyllä 2004 Pöllönkankaan ala-aste ja yläaste yhdistyivät 1–9-luokkien yhtenäisperuskouluksi, Pöllönkankaan kouluksi. Yhtenäiskoulun rehtoriksi tuli Harri Tuulos ja apulaisjohtajiksi Risto Saartoala ja Vesa Kangas. Syksystä 2005 lähtien Kankaan tilalle alaluokkien apulaisjohtajana on toiminut Paula Riihimäki. Keväällä 2014 rehtori Harri Tuulos muutti perhesyistä etelä-Suomeen, ja apulaisjohtajana toiminut Saartoala siirtyi rehtorin tehtäviin. Samalla toiseksi apulaisjohtajaksi siirtyi Sannaleena Tihinen. Syksyllä 2015 Paula Riihimäki jäi eläkkeelle, ja apulaisjohtajaksi siirtyi Minna Lehtovaara.


title: Pöllönkankaan koulu

text: Lukuvuonna 2015-2016 Pöllönkankaan koulussa on 509 oppilasta; 318 alaluokkalaista ja 191 yläluokkalaista.


title: Pussikkaat

text: Pussikkaat, aikaisemmalta nimeltään pussikehrääjät, (Psychidae) on maailmanlaajuisesti 1000–3000 lajia käsittävä perhosheimo. Euroopasta lajeja tunnetaan 130 ja Pohjoismaista 26. Heimon lajit ovat pienikokoisia, yleensä yöaktiivisia ja niiden keskeisenä tuntomerkkinä on toukan suojakseen rakentama pussi, josta se ei joissakin tapauksissa poistu edes aikuistuttuaan. Monien lajien tunnistaminen on vaikeaa ja ryhmän sisäinen taksonomia tunnetaan huonosti. Sukupuolidimorfismi on pussikkailla varsin yleistä.


title: Pussikkaat

text: Aikuiset pussikaskoiraat ovat leveäsiipisiä, pieniä perhosia. Siivet ovat usein lähes yksivärisen harmaanruskeat, mutta joillakin lajeilla kirjavat. Harvan siipisuomutuksen takia siivet ovat läpikuultavat. Useiden lajien koirailla on kaksoiskampamaiset tuntosarvet, joiden avulla ne haistavat ilmasta naaraan erittämät feromonit. Siipiväli vaihtelee lajista riippuen 8–56 mm.


title: Pussikkaat

text: Yli puolella pussikaslajeista naaraat ovat täysin siivettömiä, ja niiden muukin elimistö on huomattavan surkastunut. Naaraan takaruumiin kärjessä on karvatupsu, joka on usein tärkeä lajinmäärityksessä ja takaruumiin kärki päättyy yleensä kartiomaiseen munanasettimeen. Suomalaisista lajeista vain kirjopussikkaan ("Diplodoma laichartingellum") naarailla on siivet. Äärimmäisyytenä alaheimojen Oiketicinae ja Epichnopteryginae lajien naaraat ovat neoteenisia: aikuinen naaras on raajaton, ulkoasultaan toukkamainen eikä se poistu lainkaan kotelosta. Näiden lajien parittelussa koiras työntää erittäin venyvän takaruumiinsa naaraan toukkapussiin ja naaras munii pussin sisälle.


title: Pussikkaat

text: Joidenkin lajien naarailla on kuitenkin tynkämäiset tai jopa täysin kehittyneet siivet. Kyky neitseelliseen lisääntymiseen on kehittynyt heimossa itsenäisesti useita kertoja. Osalla lajeista ei esiinny koiraita lainkaan, mutta osa lajeista lisääntyy neitseellisesti vain osassa esiintymisaluettaan. Esimerkiksi Suomessa ja muissa pohjoismaissa särmäpussikas ("Dahlica triquetrella") lisääntyy neitseellisesti, mutta Keski-Euroopassa lisääntyminen on suvullista.


title: Pussikkaat

text: Aikuiset pussikkaat ovat lyhytikäisiä eivätkä ne nauti ravintoa. Suvullisesti lisääntyvillä lajeilla naaraat ovat koiraita pitkäikäisempiä eläen tavallisesti muutaman viikon, kun koiraiden elinaika jää pariin päivään. Koska aikuiset perhoset ovat yleensä yöaktiivisia, pussikkaita tapaa yleisimmin toukkina.


title: Pussikkaat

text: Pussikkaiden toukat liikkuvat vapaasti etsimässä ravintoa. Heti munasta kuoriuduttuaan ne rakentavat erittämästään silkistä suojapussin, jonka ne naamioivat maa-aineksella, hyönteisten jäänteillä tai kasvinosilla. Pussin koko ja ulkonäkö vaihtelevat, mutta ovat tiukasti lajityypillisiä ja monet lajit on helpompaa tunnistaa toukan pussista kuin aikuisen perhosen ulkoasusta. Sukujen "Canephora" ja "Pachytelia" lajeilla koiras- ja naarastoukkien pussit ovat erinäköisiä. Toukka kuljettaa pussia mukanaan koteloitumiseensa saakka ja tekee myös kotelon pussin sisään. Pussikkaiden toukat kelpuuttavat ravinnokseen laajan kirjon kasveja, sammalia, puissa kasvavia leviä ja jäkäliä. Muutamien lajien toukat ovat muita hyönteisiä saalistavia petoja.


title: Pussikkaat

text: Suomesta tunnetaan toistaiseksi 21 pussikaslajia


title: Ydinasevakoilu

text: Ydinasevakoilu tarkoittaa ydinaseita koskevan salaisen informaation luovuttamista toisten valtioiden käyttöön. Ydinaseiden tuhovoiman vuoksi niitä pidetään yleensä kaikkein tärkeimpinä valtionsalaisuuksina. Ydinaseisiin on koko niiden olemassaolon ajan liittynyt useita vakoilutapauksia.


title: Ydinasevakoilu

text: Manhattan-projektin aikana tuli esiin useita vakoilutapauksia, joissa tiedemiehet tai teknikot välittivät pommin kehityksestä ja rakenteesta tietoja Neuvostoliittoon. Useimmat tapauksista tulivat esiin 1950-luvulla jolloin Yhdysvalloissa vallitsi antikommunistinen vastainen mieliala, joten tapausten varsinaisten tapahtumien kulku on kiistanalainen.


title: Ydinasevakoilu

text: Siitä missä määrin vakoilusta oli hyötyä Neuvostoliiton ydinaseohjelmalle, on eri näkemyksiä. Joidenkin mielestä esimerkiksi Klaus Fuchsin välittämät hyvin teoreettiset tiedot auttoivat ydinaseiden kehittämisessä. Kuitenkin se tapa, jolla ohjelman johtajat Igor Kurtšatov ja Lavrenti Berija käyttivät tietoja on johtanut näkemykseen, jonka mukaan tiedot eivät nopeuttaneet kehitystyötä. Näkemyksen mukaan Berija ja Kurtšatov käyttivät tietoja pääasiassa omien tiedemiestensä tekemien päätelmien tarkistamiseen, eivätkä he antaneet tietoja tutkijoiden käyttöön. Myöhemmät tutkimukset ovat osoittaneet, että Neuvostoliiton ydinaseohjelman suurimmat hankaluudet eivät niinkään liittyneet itse aseen suunniteluun vaan fissioon tarvittavien materiaalien hankintaan. Neuvostoliitolla ei ohjelman alussa ollut käytössään uraanivarastoja.


title: Ydinasevakoilu

text: Vuonna 1986 Dimonan tutkimuslaitoksessa työskennellyt teknikko Mordechai Vanunu paljasti Israelin ydinaseohjelman Britannian lehdistölle vahvistaen yleisen käsityksen siitä, että Israelilla oli pitkälle kehittynyt ydinaseohjelma. Israel ei ole ikinä vahvistanut tai kiistänyt ohjelman olemassaoloa. Vanunu kaapattiin ja salakuljetettiin Israeliin, jossa hänet tuomittiin maanpetoksesta ja vakoilusta.


title: Ydinasevakoilu

text: Vanunun osallistumisesta vakoiluun on eri näkemyksiä. Vanunu itse sanoo halunneensa paljastaa salaisen ja laittoman toiminnan, mutta hänen vastustajansa pitävät häntä petturina.


title: Ydinasevakoilu

text: Vuonna 1999 Yhdysvaltain edustajainhuoneen raportti paljasti Yhdysvaltain turvallisuusviranomaisten uskovan, että Kiinan kansantasavalta vakoili Yhdysvaltain ydinaselaboratorioita. Raportin mukaan Kiina oli onnistunut hankkimaan salaiseksi luokiteltuja tietoja kaikista Yhdysvaltain kehittyneimmistä ydinasekärjistä 1970-luvulta alkaen. Yhdysvallat oli ilmeisesti tietämätön vakoilusta vuoteen 1995 saakka.


title: Ydinasevakoilu

text: Raportin tutkimukset johtivat lopulta Los Alamosissa työskennelleen Wen Ho Leen pidätykseen. Leetä lopulta kuitenkin syytettiin ainoastaan tietojen väärinkäsittelystä.


title: Ydinasevakoilu

text: Tammikuussa 2004 Pakistanilainen ydinfyysikko, tohtori Abdul Qadeer Khan tunnusti myyneensä ydinaseteknologiaa Libyaan, Iraniin ja Pohjois-Koreaan. Khan myi uraanin rikastamisessa käytettävien kaasusentrifugien piirustuksia, kiinalaisia ydinkärkien suunnitelmia ja myi myös valmiita sentrifugeja. Khanin epäiltiin vieneen Alankomaalaisesta uraaninrikastamislaitoksesta kaasusentrifugin suunnitelmat ja käyttäneen näitä Pakistanin ydinaseohjelman aloittamiseksi. 2. helmikuuta 2004, Pakistanin presidentti Pervez Musharraf ilmoitti armahtaneensa Khanin. Pakistanin valtio kiistää osallistuneensa vakoiluun, mutta kieltäytyy luovuttamasta Khania Kansainvälisen atomienergiajärjestön kuulusteltavaksi.


title: Yan Zi

text: Yan Zi () (s. 12. marraskuuta 1984, Chengdu) on kiinalainen tennispelaaja. Hän voitti pronssia naisten nelinpelissä vuoden 2008 kesäolympialaisissa, Pekingissä. Vuoden 2006 Aasian kisoissa hän voitti kultaa.


title: Yan Zi

text: Hän voitti Australian avointen tennisturnauksen nelinpelin yhdessä Zheng Jien kanssa vuonna 2006. Samana vuonna pari voitti myös Wimbledon-turnauksen nelinpelin.


title: Wieland Wagner

text: Wieland Adolf Gottfried Wagner (5. tammikuuta 1917 Bayreuth – 17. lokakuuta 1966 München) oli saksalainen oopperaohjaaja. Hän oli säveltäjä Richard Wagnerin pojanpoika.


title: Wieland Wagner

text: Wieland johti Bayreuthin musiikkijuhlia yhdessä veljensä Wolfgang Wagnerin kanssa vuodesta 1951 vuoteen 1966. Hän uudisti Richard Wagnerin teosten näyttämöllepanoa monin tyylikeinoin, kuten valaistustekniikan avulla.


title: Kontiolahden Urheilijat

text: Kontiolahden Urheilijat (alkuperäiseltä nimeltään Niemen Veto) on kontiolahtelainen, vuonna 1956 perustettu urheiluseura, jolla on toimintaa muun muassa hiihdossa, ampumahiihdossa, suunnistuksessa ja eri ampumalajeissa. Seuran tunnetuin urheilija on ampumahiihtäjä Kaisa Mäkäräinen.


title: Kontiolahden Urheilijat

text: Seuran toimisto sijaitsee Kontiolahden ampumahiihtokeskuksessa. Seura on järjestänyt useita ampumahiihdon kansainvälisiä arvokilpailuja ja hiihdon SM-kilpailuja.


title: Kosto rajan takaa

text: Kosto rajan takaa () on vuonna 1986 ensi-iltansa saanut yhdysvaltalainen tieteiselokuva. Elokuvan on ohjannut ja käsikirjoittanut Mike Marvin. Pääosissa näyttelivät Charlie Sheen, Nick Cassavetes ja Sherilyn Fenn.


title: Kosto rajan takaa

text: Suomessa elokuvan ensi-ilta esiteltiin MTV3:lle 20. huhtikuuta 1993.


title: Kosto rajan takaa

text: Packard ja hänen jenginsä hallitsevat ja samalla myös terrorisoivat Arizonan aavikkokaupunkia, jossa he pakottavat ihmisiä kilpailemaan heitä vastaan "voittaakseen" autot itselleen. Yksi kilpailijoista, Jamie, kokee kuitenkin karun kohtalon, kun hän on viettämässä aikaa tyttöystävänsä Kerin kanssa. Packard haastaa Jamien kisaan, jonka hän myös voittaa epärehellisen keinoin. Packard vie auton ja antaa nuorukaisen kävellä tyttöystävänsä kanssa takaisin kotiin. Myöhemmin samana iltana Packard käy kuitenkin murhaamassa Jamien ja vie naisen itselleen. Kaksi päivää myöhemmin kaupunkiin ilmestyy nuorikainen nimeltä Jake Kesey. Hän ystävystyy Kerin ja Jamien veljen Billin kanssa. Samalla kaupunkiin on ilmestynyt salaperäinen henkilö, joka haastaa autollaan Packardin jengin yksitelleen kisoihin, joista vain toinen selviää hengissä.


title: Nobu Naruse

text: Nobu Naruse ( s. 8. heinäkuuta 1984 Hakuba) on japanilainen uransa lopettanut hiihtäjä. Hän edustaa seuratasolla Gifu Hino Motors Ski Clubia.


title: Nobu Naruse

text: Naruse on kilpaillut maailmancupissa vuodesta 2004 lähtien. Hänen paras henkilökohtainen sijoituksensa on 23. tila Falunin 40 kilometrin kilpailusta 2009.


title: Nobu Naruse

text: Naruse osallistui olympialaisiin ensimmäistä kertaa vuonna 2006. Tuolloin hän sijoittui yhdistelmäkilpailussa 58:nneksi, oli 41. 15 kilometrin matkalla ja keskeytti 50 kilometrillä. Naruse voitti seuraavana vuonna Aasian kisoissa hopeaa viestissä ja sijoittui Sapporon MM-kisoissa 15 kilometrillä 52:ksi. Hän oli vuoden 2010 olympialaisissa mukana neljällä matkalla ja sai parhaan sijoituksensa parisprintistä, jossa hän hiihti Yuichi Ondan kanssa sijalle 13. Naruse voitti vuoden 2011 Aasian kisoissa kolme hopeamitalia ja osallistui MM-kisoihin, joissa hän oli maansa kuudenneksi sijoittuneessa viestijoukkueessa ja kilpaili kolmella henkilökohtaisella matkalla.


Miesten 15 kilometrin hiihto hiihdon maailmanmestaruuskilpailuissa 2011 järjestettiin 23. helmikuuta ja 1. maaliskuuta. Perinteisellä tavalla hiihdetyn kilpailun voitti Suomen Matti Heikkinen 13,3 sekunnin erolla norjalaiseen Eldar Rønningiin.


title: Miesten 15 kilometrin hiihto hiihdon maailmanmestaruuskilpailuissa 2011

text: 10 kilometrin karsintakilpailu järjestettiin 23. helmikuuta.


text: Q = Hiihtäjä jatkoi varsinaiseen kilpailuun


title: Spiritual Beggars

text: Spiritual Beggars on ruotsalainen stoner metal -yhtye. Sen perusti kitaristi Michael Amott vuonna 1992 hänen lähdettyään edeltävänä vuonna death metal -yhtye Carcassista.


title: Tuoksuinkivääri

text:
Tuoksuinkivääri eli keltatuoksuinkivääri ("Hedychium gardnerianum") on Himalajalla luonnonvaraisena kasvava inkiväärikasvien heimoon kuuluva kasvi.
Luonnollisen levinneisyysalueensa ulkopuolella se on maailmanlaajuisesti yksi haitallisimmista vieraslajeista. Se muodostaa laajoja kasvustoja ja tukahduttaa muun kasvillisuuden. Siitä on tullut ongelma muun muassa Azoreilla.


title: VVV – Venäjän villit videot

text: VVV - Venäjän villit videot oli Nelosella vuonna 2006 esitetty viihdeohjelma. Ohjelmassa nähtiin venäläisten tekemiä temppuja yms. Ohjelman tuotti Susamuru.


title: Mihail Simonov

text: Mihail Simonov (19. lokakuuta 1929 Rostov-na-Donu Neuvosto-Venäjä – 4. maaliskuuta 2011 Venäjä) oli venäläinen lentokonesuunnittelija, joka suunnitteli Suhoi Su-27 -hävittäjä-pommittajan, joka oli Neuvostoliiton vastaus Yhdysvaltain F-15 Eaglelle. Neuvostoliiton hajoamisen jälkeen Simonov koordinoi 1991 koneen myyntiä ulkovalloille, jotta maa saisi kovasti kaivattua kovaa valuuttaa. Ansioistaan hän sai arvonimen Venäjän federaation sankari 1999.


title: Mihail Simonov

text: Simonovista tuli lentokoneinsinööri 1950-luvulla ja hän meni Suhoin palvelukseen 1970 apulaispääsuunnittelijaksi. Suhoin-aikanaan hän kehitti Suhoi Su-24 -pommikoneen ja Suhoi Su-25 -maataistelukoneen sekä Su-27:n. Hän oli Neuvostoliiton lentokoneteollisuuden varaministeri vuosina 1979–1983.


title: Katariina Saksi-Lauenburgilainen

text: Katariina Saksi-Lauenburgilainen (myös Katariina Saksilainen, 24. syyskuuta 1513 Ratzeburg – 23. syyskuuta 1535 Tukholma) oli Ruotsin kuningatar vuosina 1531–1535. Häntä pidetään uudenaikaisen Ruotsin ensimmäisenä kuningattarena. Hän oli ensimmäinen Kustaa Vaasan kolmesta puolisosta.


title: Katariina Saksi-Lauenburgilainen

text: Katariinan vanhemmat olivat herttua Magnus I Saksi-Lauenburgilainen (k. 1543) ja Katarina Braunschweig-Wolfenbütteliläinen. Hän sai protestanttisen kasvatuksen ja avioitui 18-vuotispäivänään 24. syyskuuta 1531 Tukholmassa Ruotsin kuninkaan Kustaa Vaasan kanssa. Huomenlahjaksi Katariinalle luvattiin Korsholman, Kalmarin ja Öölannin läänit. Avioliiton taustalla oli poliittisia syitä: sen avulla Kustaa Vaasa loi yhteyden vanhaan Bjälbo-sukuun, josta Katariina polveutui äidinäitinsä Katarina Pommerilaisen kautta. Lisäksi Kustaa pystyi luomaan tärkeitä kontakteja pohjoissaksalaisiin ruhtinaisiin. Toinen syy oli Katariinan sisar, Dorothea Saksi-Lauenburgilainen, joka oli avioitunut Tanskan kruununprinssin Kristianin kanssa. Näin Kustaa pyrki vahvistamaan Ruotsin siteitä sekä Tanskaan että Saksaan.


title: Katariina Saksi-Lauenburgilainen

text:
Vanha ruotsalainen kirjallisuus kuvailee Katariinaa oikulliseksi, kylmäkiskoiseksi ja alati kriittiseksi kaikkea ruotsalaista kohtaan. Avioliittoa on kuvailtu onnettomaksi, mutta asiakirjoista on toisaalta päätelty aivan päinvastaista. Väitettä surkeasta liitosta on sanottu Kustaan vihollisten Lyypekin ja Rostockin valheelliseksi propagandaksi.
Eräissä tanssiaisissa Tukholmassa vuonna 1535 Katariina sai pahoinvointikohtauksen tanssiessaan Tanskan kuninkaan Kristian III:n kanssa. Hänen on oletettu olleen raskaana. Hän joutui vuoteenomaksi ja sai komplikaatioita. Katariina menehtyi lapsivuoteessa vuorokautta ennen 22-vuotispäiväänsä yhdessä syntymättömän lapsensa kanssa. Hänet haudattiin väliaikaisesti Tukholman Suurkirkkoon 1. lokakuuta 1535. Lopullisesti Katariina laskettiin haudan lepoon 21. joulukuuta 1560 Uppsalan tuomiokirkossa yhdessä Kustaan ja tämän toisen aviopuolison Margareeta Leijonhufvudin kanssa. Komea hautapatsas sijaitsee niin kutsutussa kustavilaisessa kuorissa alttarin takana.


title: Katariina Saksi-Lauenburgilainen

text: Kustaan viholliset levittivät huhua, että tämä olisi myötävaikuttanut vaimonsa kuolemaan lyömällä häntä hopeisella kirveellä. Tutkijat eivät ole löytäneet Katariinan pääkallosta tai luurangosta mitään tällaiseen viittaavaa.


title: Katariina Saksi-Lauenburgilainen

text: Katariina, samoin kuin Kustaa Vaasan myöhemmät puolisot Margareeta Leijonhufvud ja Katariina Stenbock, otettiin Helsingin paikannimistöön vuonna 2003.


title: Katariina Saksi-Lauenburgilainen

text: Katariina Saksi-Lauenburgilaiselle ja Kustaa Vaasalle syntyi yksi poika:


title: Margareeta Leijonhufvud

text: Margareeta Erikintytär Leijonhufvud (1. tammikuuta 1516 Ekebergin säteri, Lillkyrka, Närke – 26. elokuuta 1551 Tynnelsön linna, Mälaren) oli Ruotsin kuningatar 1536–1551. Hän oli Kustaa Vaasan toinen puoliso ja tulevien kuninkaiden Juhana III:n ja Kaarle IX:n äiti.


title: Margareeta Leijonhufvud

text: Margareeta oli Erik Abrahamsson Leijonhufvudin ja Ebba Eriksdotter Vaasan tytär. Hän oli ainoastaan nelivuotias, kun hänen isänsä teloitettiin Stortorgetilla Tukholman verilöylyssä 8. marraskuuta 1520. Margareeta muutti äitinsä ja sisarustensa kanssa Lon linnaan Gräfsnäsiin Anten-järven rannalle, 20 kilometriä Nossebrosta etelään ja noin 80 kilometriä Göteborgista koilliseen. Hänestä kasvoi siro nainen, pituudeltaan noin 155 cm.


title: Margareeta Leijonhufvud

text: Margareeta oli jo kihloissa Svante Sturen kanssa, kun kuningas Kustaa Vaasa kosi häntä. Kihlaus purettiin, ja Svante Sture sai puolisokseen Margareetan nuoremman sisaren Märta Erikintytär Leijonhuvudin. Margareeta avioitui Kustaa Vaasan kanssa 1. lokakuuta 1536 ja oli tämän toinen vaimo. Kuninkaan ensimmäinen puoliso Katariina Saksi-Lauenburgilainen oli kuollut hieman yli vuosi ennen häitä.


title: Margareeta Leijonhufvud

text: Margareeta oli puolisoaan 20 vuotta nuorempi, mutta ikäerosta huolimatta hän sopeutui hyvin rooliinsa. Omalla lempeänystävällisellä tavallaan hän vaikutti rauhoittavasti Kustaa Vaasaan. Liittoa Margareetan kanssa on pidetty Kustaan elämän onnellisimpana aikana. Asiakirjojen perusteella Margareetan valta oli huipussaan 1540-luvun alkupuoliskolla. Hän oli puolisonsa läheinen neuvonantaja ja teki maakauppoja omiin nimiinsä suullisesti naisten kesken. Margareeta pysyi koko elämänsä katolilaisena, kun taas Kustaa Vaasa toimeenpani reformaation.


title: Margareeta Leijonhufvud

text: Kuningatar Margareeta menehtyi elokuussa 1551 lyhyen sairauden jälkeen. Hän sairastui keuhkokuumeeseen venematkalla Mälarenilla. Kustaa Vaasan kerrotaan ottaneen vaimonsa poismenon hyvin raskaasti. Margareeta haudattiin Uppsalan tuomiokirkkoon. Tyttäriensä avioliittojen kautta hän oli useiden Euroopan kuningashuoneiden kantaäiti 1900-luvun alussa. Margareetan seuraaja Kustaa Vaasan puolisona ja kuningattarena oli hänen sisarentyttärensä Katariina Stenbock.


title: Margareeta Leijonhufvud

text: Helsingin Vanhaankaupunkiin perustettiin Margareeta Leijonhufvudin puisto vuonna 2003. Kustaa Vaasan ensimmäinen ja kolmas aviovaimo otettiin Helsingin paikannimistöön samana vuonna.


title: Margareeta Leijonhufvud

text: Margareeta synnytti kymmenen lasta kolmentoista vuoden aikana. Näistä kahdeksan selvisi lapsuusvuosiensa yli, mikä on poikkeuksellisen korkea osuus 1500-luvun mittapuulla.


title: Katariina Stenbock

text: Katariina Stenbock (22. heinäkuuta 1535 Torpa stenhus, nykyinen Tranemon kunta – 13. joulukuuta 1621) oli Ruotsin kuningatar 1552–1560. Hän oli viimeinen Kustaa Vaasan kolmesta puolisosta. Katariinan edeltäjä oli hänen tätinsä Margareeta Leijonhufvud. Hän eli leskikuningattarena yli kuusi vuosikymmentä ja oli äitipuoli kahdeksalle serkulleen.


title: Katariina Stenbock

text: Katariina Stenbockin vanhemmat olivat valtaneuvos Gustaf Olofinpoika Stenbock (1504–1571) ja Brita Eerikintytär Leijonhufvud (1514–1572). Hänen sisarensa oli Klaus Flemingin puoliso Ebba Stenbock.


title: Katariina Stenbock

text: Lähes tarkalleen vuosi Margareeta Leijonhufvudin kuoleman jälkeen Kustaa Vaasa avioitui uudelleen. Margareetan vanhin sisar Birgitta Leijonhufvud oli saanut tehtäväkseen hankkia Kustaan lapsille soveliaan äitipuolen. Kirkon tapa tulkita sukulaisuutta avioliittojen kautta vaikeutti naimahanketta. Kustaa Vaasa puolestaan vetosi siihen, että vain juutalaisten tuli noudattaa Vanhan testamentin oppeja. Seitsentoistavuotias Katariina Stenbock ja 56-vuotias Kustaa Vaasa vihittiin avioliittoon 22. elokuuta 1552 Vadstenan luostarikirkossa. Kustaa Vaasan naimatarjouksen tähden Katariina oli joutunut hylkäämään Tre Rosor -sukuisen sulhasensa Gustafin, jolle hänet oli luvattu jo lapsena.


title: Katariina Stenbock

text: Avioliitto vankisti Kustaa Vaasan suhteita Ruotsin korkeimpaan aateliin. Katariinan on mainittu olleen ”aviomiehen uskottu elämäntoveri”. Kustaalle hän oli ”vårt käre husfru” (meidän rakas rouvamme), puhuteltaessa kuningas kutsui kuningatartaan termillä ”hiertens käre Karinn” (sydänkäpy-Karin).. Katariina lienee ollut raskaana vuosina 1554 ja 1556, mutta jäi lopulta lapsettomaksi.


title: Katariina Stenbock

text: Ruotsin itäisissä maakunnissa eli nykyisen Suomen alueella Katariina oleskeli kauemmin kuin kukaan kruunattu kuningatar, elokuusta 1555 heinäkuuhun 1556. Noin puolet tästä ajasta hän emännöi Turun linnaa. Osan ajasta hän vietti Kastelholmassa, missä hän sairastui vakavasti.


title: Katariina Stenbock

text: Kustaan kuoleman jälkeen Katariina asettui Strömsholmin linnaan ja hänellä oli eläkelääninään myös Ahvenanmaa. 1570-luvun alussa hän oli aikeissa naida Saksi-Lauenburgin herttua Franzin, mutta tytärpuoli Sofian avioituminen Franzin veljen Magnuksen kanssa kaatoi hankkeen. Vuonna 1574 Katariina auttoi veljenpoikaansa Erik Gustafinpoika Stenbockia avioitumaan Magdalena (Malin) Sturen kanssa, jonka äiti Märta Erikintytär Leijonhuvud (Kung Märta) yritti estää liiton.


title: Katariina Stenbock

text: Leskikuningatar Katariina pysytteli parhaansa mukaan syrjässä Kustaa Vaasan poikien valtataisteluista. Parhaat välit hänellä oli Eerikin ja Juhanan kanssa. Eerik oli äitipuoltaan puolitoista vuotta vanhempi. Hän oli Kustaan ja tämän ensimmäisen puolison Katariina Saksi-Lauenburgilaisen poika. Katariina eli pidempään kuin yksikään Kustaa Vaasan lapsista Cecilia Vaasaa lukuun ottamatta. Hän kuoli 86-vuotiaana Strömsholmin linnassa ja hänet haudattiin Uppsalan tuomiokirkkoon.


title: Katariina Stenbock

text: Katariina samoin kuin Kustaa Vaasan aiemmat puolisot Katariina Saksi-Lauenburgilainen ja Margareeta Leijonhufvud otettiin Helsingin paikannimistöön vuonna 2003.


title: Yrjö Karilas

text: Yrjö Antero Karilas (vuoteen 1906 Karlsberg; 3. tammikuuta 1891 Hailuoto – 7. kesäkuuta 1982 Helsinki) oli kristillisen nuorisotyön kehittäjä ja nuorisokirjailija. Hänet muistetaan ennen muuta laatimastaan laajasta tietoteoksesta "Pikku jättiläinen" (1924). Karilas oli koulutukseltaan opettaja, mutta pääosan elämästään hän työskenteli kristillisen poikatyön parissa. Karilaan kirjallinen tuotanto on huomattavan laaja: hän kirjoitti mm. tietoteoksia, suurmieselämäkertoja, itsekasvatusoppaita, harrastusoppaita sekä poikatyön teoriaan liittyviä teoksia.


title: Yrjö Karilas

text: Yrjö Karilas syntyi Hailuodossa Oulun edustalla 3. tammikuuta 1891. Hänen isänsä Niilo Karlsberg toimi Hailuodossa kirkkoherrana. Vaimonsa Ida Maria Ansténin, joka oli Nilsiän seurakunnan kappalaisen tytär, Niilo Karlsberg tapasi ollessaan Nilsiän kirkkoherrana 1879. Yrjö Antero oli seitsemäs perheen yhteensä 12 lapsesta, jotka syntyivät vuosien 1880 ja 1900 välillä. Vuonna 1895 perhe muutti Hailuodosta Piippolaan, jonne Niilo Karlsberg siirtyi kirkkoherraksi. Piippolassa Yrjö Karilas vietti suurimman osan lapsuudestaan. Vuonna 1903 perhe muutti Helsinkiin Niilo Karlsbergin siirryttyä senaatin kirkollisasiain toimituskunnan esittelijäsihteeriksi.


title: Yrjö Karilas

text: Karilas muistelee olleensa nuorena ujo ja tiedonjanoinen lukutoukka. Hän kokosi muistikirjaan ”tietoja vähän joka alalta”, keräsi kattavan kasvikokoelman ja harjoitteli kouluaineita myös vapaa-ajalla. Karilas mainitsee nuoruusiän oppimestarikseen ja esikuvakseen isänsä, joka joutui kuitenkin olemaan paljon poissa kotoa luottamustehtäviensä vuoksi; tämä toimi mm. valtiopäivillä pappissäädyn edustajana useaan otteeseen 1800-luvun lopulla ja otti myös osaa kirkolliskokouksiin. Isä osallistui kuitenkin aktiivisesti lasten kasvatukseen ja harrastuksiin, vaikkakin käytti ajoittain ”vanhan ajan kasvatusmenetelmiä.”


title: Yrjö Karilas

text: Koulunkäynnin Karilas aloitti Oulun klassillisessa lyseossa vuonna 1900. Kun perhe muutti Helsinkiin, Karilas siirtyi Helsingin suomalaiseen normaalilyseoon, josta hän valmistui myös ylioppilaaksi 1908. Karilas itse kuvaa opiskeluaikaansa ongelmattomaksi ja mieluisaksi, vaikkakin sopeutuminen Helsinkiin vei aikansa. Isän toiveista huolimatta hän ei halunnut papiksi vaan lähti opiskelemaan kieliä yliopistoon opettajan ura tähtäimessään suorittaen filosofian kandidaatin tutkinnon vuonna 1911. Kahtena seuraavana vuonna hän auskultoi opettajaksi Helsingin Suomalaisessa Normaalilyseossa ja valmistui filosofian maisteriksi.Laaksonen 1956: s. 4–6.


title: Yrjö Karilas

text: Vuonna 1911 Karilas, tuolloin vain 20-vuotias filosofian kandidaatti, sai venäjän kielen opettajan viran Hanna Castrenin vuosisadan alussa perustamasta Sörnäisten viisiluokkaisesta yhteiskoulusta, joka laajeni sittemmin kahdeksanluokkaiseksi Kallion yhteiskouluksi. Karilas itse kertoo ottaneensa työn vastaan elättääkseen suurta perhettä isän kuoleman jälkeen vuonna 1911. Työmaata Karilaalla venäjän kielen opettajana riitti. Venäjän tuntimäärää oli uusien lukusuunnitelmien mukaisesti lisätty, mikä teki kielestä 34 viikkotunnilla koulun toiseksi opetetuimman aineen. Tästä huolimatta hän opetti ajoittain myös filosofian alkeita, alaluokkien laskentoa, voimistelua sekä laulua. Karilas oli mukana myös oppilasyhdistystoiminnassa toverikunnan eli konventin ohjaajana koko koulussaoloaikansa. Toverikunnan toimintaan kuului mm. kokouksia, esitelmiä ja retkiä, joiden toivottiin varjelevan oppilaita ”monesta huonosta huvituksesta, joihin nykyään pääkaupungissa nuoria lapsiakin houkutellaan”. Kun venäjän kielen opetus lakkautettiin Suomen kouluissa, Karilas joutui jättämään Kallion yhteiskoulun. Kallion yhteiskoulun vuosina Karilaalle alkoi karttua myös omaa perhettä: vuonna 1914 hän avioitui Ester Teittisen kanssa ja sai jälkikasvua vuosina 1915, 1917, 1920 ja 1924.


title: Yrjö Karilas

text: Uusi leipätyö löytyi kustannusalalta heinäkuussa 1918, jolloin Karilas aloitti toimistovirkailijan työn WSOY:n Helsingin toimistolla. Hän vastasi erityisesti yhtiön uskonnollisesta sekä nuorille suunnatusta kirjallisuudesta ja julkaisi myös itse paljon mm. elämäkertakokoelmia sekä poikatyöhön liittyvää kirjallisuutta. Karilaan elämäkertakokoelmat laskettiin tässä kirjossa nimenomaan nuortenkirjallisuuteen niiden kasvatuspainotteisuuden vuoksi. Laajan elämäkertatuotantonsa ansiosta Karilas valittiin 1920-luvulla WSOY:n suurprojektin, viisiosaisen Kansallisen elämäkerraston kustannussihteeriksi. Hän julkaisi vuoteen 1969 saakka myös joka vuosi vähän ennen koulujen syyslukukauden alkua Koululaisen muistikirjan, joka sisälsi sekä ajankohtaista tietoa että arvoituksia ja tehtäviä sekä myös koululaisten omille muistiinpanoille varattuja sivuja. Karilaan menestyksekkäimmäksi teokseksi osoittautui kuitenkin vuonna 1924 ilmestynyt laaja nuorisolle suunnattu yleistietoteos "Pikku jättiläinen", jonka painosmäärät nousivat huimiin lukuihin. Siitä julkaistiin myöhemmin useita uusittuja painoksia, viimeinen vuonna 1964. Kirjallisen tuotantonsa WSOY:llä hän oli aloittanut jo ollessaan opettajana Kalliossa.


title: Yrjö Karilas

text: Varsinaisen elämäntyönsä Karilas teki nuorisotyön ja erityisesti poika- ja nuorukaistyön alalla, vaikkakaan hänen uraansa kustannussihteerinä ei voida erottaa selvästi muusta nuorisotyöstä. Vuoden 1918 toukokuussa hän aloitti työn Helsingin NMKY:n poikaosaston ja myöhemmin myös nuorukaisosaston sihteerinä; vuodesta 1921 lähtien hän keskittyi vain nuorukaistyöhön. Marraskuussa 1919 Karilas valittiin myös Suomen Nuorten Kristillisen Liiton (SNKL, kristillisen nuorisotyön valtakunnallinen keskusjärjestö) poika- ja tyttötyön keskussihteeriksi. Tässä työssä hänen tehtävänään oli toimia yhdyssiteenä paikallisten poika- ja tyttöosastojen välillä. Poikatyön keskuselimeksi muotoutui SNKL:n alainen Suomen NMKY:n Pojat, jonka alaisuuteen kuului myös tyttötyö vuoteen 1924 asti.


title: Jänönraatosammal

text: Jänönraatosammal ("Tetraplodon mnioides") on tiheinä tuppaina kasvava pieni lehtisammal. Se kasvaa vain 2–4 cm pitkäksi. Teräväkärkiset lehdet ovat melko leveät ja niissä kulkee selvä keskisuoni. Varsien tyvet ovat toisissaan kiinni ruskean juurtumahapsihuovaston avulla. Pitkän ja vankan pesäkeperän päässä oleva itiöpesäke tuoksuu pystyasennossa erittäin epämiellyttävältä. Pesäkeperä on nuorena oranssi ja muuttuu vanhemmiten punaiseksi. Jänönraatosammal kasvaa yleensä eläinten raadoilla ja luilla Pohjois-Suomessa. Etelässä se on harvinainen.


title: MSC

text: MSC voi tarkoittaa


title: Stig Häggblom

text: Stig Thuresson Häggblom (5. heinäkuuta 1926 Kotka – 17. elokuuta 2014 Helsinki) oli suomalainen urheilutoimittaja.


title: Stig Häggblom

text: Häggblom, joka oli koulutukseltaan voimistelunopettaja (valmistui vuonna 1950), työskenteli vuodesta 1951 alkaen toimittajana "Hufvudstadsbladetin" palveluksessa, kunnes hän jäi eläkkeelle vuonna 1986. Vuosina 1953–1980 hän toimi lehden urheiluosaston päällikkönä. Häggblom oli "Hufvudstadsbladet"-vuosinaan aktiivisesti mukana urheilutoimittajien järjestötoiminnassa. Hän toimi vuosina 1963–1968 Urheilutoimittajain liiton puheenjohtajana ja vuosina 1964–1973 kansainvälisen urheilutoimittajajärjestön AIPS:n (Association Internationale de la Presse Sportive) varapuheenjohtajana. Hänet on nimetty Urheilutoimittajain liiton kunniapuheenjohtajaksi ja AIPS:n kunniajäseneksi.


title: Stig Häggblom

text: Häggblom oli toimittamassa monia kirjoja. Näihin kuuluu muun muassa moni "Hufvudstadsbladetin" julkaiseman "Idrottsboken/Urheiluvuosi" -sarjan kirja sekä vuonna 1999 ilmestynyt "Paavo Nurmi, Viljo Heino och Urho Kekkonen" (ilmestynyt myös suomeksi Rauno Seppäsen suomentamana).


title: Stig Häggblom

text: Häggblom oli vuodesta 1984 naimisissa japanilaissyntyisen Noriko Oshima Häggblomin kanssa. Hänen vaimonsa kuoli 60-vuotiaana keuhkosyöpään vuonna 2001. Häggblom asui eläköitymisensä jälkeen Massachusettsissa, Yhdysvalloissa. Siellä asuessaan hän muun muassa avusti suomalaisia ja japanilaisia lehtiä sekä piti omaa viikkopalstaansa "Raivaajassa".


title: Stig Häggblom

text: Häggblom palkittiin urastaan Pro Urheilu -mitalilla vuonna 2006.


title: Esko Karhunen

text:
Esko Ensio Karhunen (4. tammikuuta 1928 Helsinki – 8. maaliskuuta 2016 Helsinki) oli suomalainen koripalloilija ja koripallovaikuttaja. Hänet nimettiin
Suomen koripallon Hall of Fameen vuonna 2012.


title: Esko Karhunen

text: Karhunen edusti pelaajana koko pääsarjauransa Panttereita, joka hänen aikanaan tunnettiin myös nimillä Kiri-Veikot ja HOK-Veikot. Hän voitti 13 Suomen mestaruutta, mikä on enemmän kuin kenelläkään toisella pelaajalla. Suomen miesten koripallomaajoukkueessa Karhunen pelasi vuosina 1950–1952 osallistuen vuonna 1950 MM-karsintoihin ja vuonna 1952 Helsingin kesäolympialaisiin. Pelaajauransa jälkeen Karhunen toimi Panttereissa seuravaikuttajana ja Suomen maajoukkueen joukkueenjohtajana. Hän oli mukana tuomassa Harlem Globetrottersia Suomeen ja perusti Emal-cup-harjoitusturnauksen, jota pelattiin vuosina 1971–2000.


title: Esko Karhunen

text: Karhunen syntyi Helsingissä 4. tammikuuta 1928. Hän oli kotoisin ”ensimmäisestä talosta Pitkänsillan jälkeen” ja oli kaupunginosamaisen pääkaupungin koripalloseuratoiminnan aikaan ainoa Panttereiden pelaaja sillan pohjoispuolelta. Karhunen edusti Panttereita ja sen edeltäjiä Kiri-Veikkoja ja HOK-Veikkoja, koko pääsarjauransa.


title: Esko Karhunen

text: Karhunen voitti ennätyksellisen monta koripallon Suomen mestaruutta, yhteensä 13, vuosina 1944–1945, 1948–1957 ja 1959. Karhunen pelasi myös kahdeksan ottelua Suomen koripallomaajoukkueessa vuosien 1950 ja 1952 välillä. Hän kuului Suomen joukkueeseen muun muassa Helsingin olympialaisissa.


title: Esko Karhunen

text: Pelaajauransa jälkeen Karhunen toimi pitkään, toistakymmentä vuotta, Panttereiden puheenjohtajana. Hän toimi myös miesten koripallomaajoukkueen johtajana 1970- ja 1980-luvuilla. Lempinimen Sir Emal saanut Karhunen perusti vuonna 1971 koripallon harjoitusturnauksen nimeltä Emal-cup, joka järjestettiin kolmekymmentä kertaa, vuoteen 2000 asti. Turnauksen voittopalkinto, kuparinen lautanen, on lahjoitettu Suomen Koripalloliitolle. Karhunen oli myös järjestämässä näytösotteluita pelaavan Harlem Globetrottersin tuloa Suomeen 1990-luvun alussa.


title: Esko Karhunen

text: Karhunen palkittiin urastaan koripallon parissa muun muassa Pro Urheilu -mitalilla vuonna 2002. Vuonna 2012 hänet valittiin Suomen koripallon Hall of Fameen.


title: Esko Karhunen

text: Karhunen oli koulutukseltaan merkonomi, joksi hän valmistui vuonna 1952. Hän perusti vuonna 1972 Superkiinteistöt-nimisen yrityksen Veikko Pajusen kanssa ja vuonna 1976 oman kiinteistönvälitystoimiston. Hän oli aktiivisesti mukana työelämässä vuoteen 1995 asti.


title: Esko Karhunen

text: Karhunen kirjoitti kaksi koripalloaiheista kirjaa, "Korintekijät" (1976) ja "Sir Emalin 500 koripallokysymystä" (1992).


title: Esko Karhunen

text: Karhunen kuoli Helsingissä 8. maaliskuuta 2016 88-vuotiaana. Hänen kuoltuaan viimeinen Helsingin olympialaisten Suomen koripallojoukkueen elossa oleva jäsen on Raimo Lindholm.


title: Australian Grand Prix 2011

text: Australian Grand Prix 2011 (virallisesti 2011 Formula 1 Qantas Australian Grand Prix) oli Formula 1 -kauden 2011 ensimmäinen osakilpailu, joka ajettiin 27. maaliskuuta 2011 Albert Parkin radalla Melbournessa. Alkuperäisten suunnitelmien mukaan kauden piti alkaa jo kaksi viikkoa aiemmin Bahrainissa, mutta maan levottomuuksien vuoksi kauden aloitus siirtyi Australiaan. Kausi aloitettiin Melbournessa edellisen kerran kaudella .


title: Australian Grand Prix 2011

text: Paalupaikan otti Sebastian Vettel, joka teki radan kaikkien aikojen nopeimman kierrosajan. Hispania-tallin autot karsiutuivat kilpailusta 107 prosentin säännön johdosta.


title: Australian Grand Prix 2011

text: Kilpailun voitti paalupaikalta lähtenyt Vettel, joka karkasi muilta jo avauskierrosten aikana. Toiseksi sijoittui Lewis Hamilton ja kolmanneksi Vitali Petrov. Kilpailun jälkeen Sauber -kuljettajat Sergio Pérez ja Kamui Kobayashi hylättiin sääntöjenvastaisen takasiiven yläosan takia. Myöhemmin tämän syy paljastui valmistusvirheeksi.


title: Simonov

text: Simonov on muun muassa seuraavien henkilöiden sukunimi:


title: Solifer TS-50

text: Solifer TS (ns. Touring Sport) on Solifer SM -malliin perustuva mopo, joka poikkesi normaalista SM:stä siten, että edessä oli muovilokari ja Paiolin etupumput sekä myös takana oli Paiolin jousitus. "Tessun" tankin värit ovat sininen ja musta. Solifer TS-50:ntä tehtiin vuosina 1981–1983. TS-50 mallin seuraaja on TS-50 S.


title: Monna Kamu

text: Monna Sylvia Kamu (s. 30. toukokuuta 1949) on suomalainen mezzosopraano ja pianonsoiton opettaja. Hänet tunnetaan erityisesti lukuisista Kaj Chydenius -tulkinnoistaan sekä Agit Prop -kvartetista. Kamu kirjoitti ylioppilaaksi Alppilan yhteislyseosta vuonna 1968 ja opiskeli Sibelius-Akatemiassa 1968–1974, jolloin taistolaisuus oli vahvasti läsnä opiskelijapiireissä. Opiskeluaikanaan Kamu liittyi Koiton Laulu -kuoroon, jota hän myöhemmin johti vuosina 1976–1977. Agit Prop -yhtyeeseen Kamu liittyi vuonna 1972.


title: RedTube

text: RedTube ("redtube.com") on pornografista materiaalia sisältävä verkkosivusto, jossa käyttäjät voivat jakaa videoitaan toisten katsottaviksi. Sivuston serverit sijaitsevat Houstonissa, San Franciscossa ja New Orleansissa.


title: RedTube

text: Redtube sijoittui marraskuussa 2009 Alexa Internet -yhtiön listauksessa sadan parhaan nettisivuston joukkoon. Kesäkuuhun 2010 mennessä sivusto oli kuitenkin pudonnut kyseiseltä listalta. Vuoden 2017 alkupuolella sivuston Alexia-sijoitus oli 201.


title: RedTube

text: "Wired"-lehti kirjoitti joulukuussa 2007 Redtube.comin olevan yksi nopeimmin kasvavista Internet-sivustoista.


title: RedTube

text: Lokakuussa 2008 turkkilainen hakkeriryhmä ""Hacked Netdevilz"" esti pääsyn sivustolle.